5 Октябрь 2010, 14:49\nХоккей буйынса КХЛ беренселегенең сираттағы туры үтте. «Салауат Юлаев» хоккейсылары ситтәге дүрт сорашыуының икеһен уҙғарҙы ла инде. Тәүҙә улар ҡаҙандың элек-электән принципиаль дәғүәсе булып һаналған «Аҡ барс»ы уйынсылары менән уйнаны.\nБелеүегеҙсә, осрашыу, һәр ваҡыттағыса, бик көсөргәнешле булды. Шулай ҙа уңыш майҙан хужаларына йылмайҙы. Улар өфөләрҙе 7:5 иҫәбенә отто. Икенсе уйында юлаевсыларға ҡаршы Түбәнге Каманың «Нефтехимик» командаһы һынау тотто. Бында ла уйын ике команданың да еңеүгә тигән ынтылышы менән башланды. Өҫтәүенә, «Нефтехимик» һәр ваҡыт бар дәғүәселәргә лә бирешмәҫ клуб булып һанала. Был юлы ла улар, башта өҫтөнлөктө ҡунаҡтарға бирһә лә, тешен ҡайрап, иҫәпте тигеҙләп кенә ҡалманы, ә алға сығырға ла баҙнат итте. Ярай әле Вячеслав Быковтың тәрбиәләнеүселәре, үҙҙәрендә ихтыяр көсө табып, шунда уҡ иҫәпте тигеҙләүгә өлгәште. Ә инде һуңғы осорҙоң 16-сы минутында еңеү шайбаһын индереп, үҙ ҡумтаһына кәрәкле өс мәрәйҙе һалып ҡуйҙы. Хәҙер «Салауат Юлаев» командаһы, туғыҙ уйындан һуң 18 мәрәй туплап, дөйөм турнир таблицаһының дүртенсе баҫҡысында урынлашты. Тәүге урында Магнитогорскиҙың «Металлург»ы килә. Уларҙың иҫәбендә – 23 мәрәй. Икенсе баҫҡыста килеүсе «Динамо» /Мәскәү/ уйынсылары ҡумтаһында – 19 мәрәй. «Северсталь» – өфөләр кеүек, 18 мәрәй менән өсөнсө урында. Турнир таблицаһының аҫҡы өлөшөнә килгәндә, унда хәлдәр былай: «Витязь», ни бары өс мәрәй яулап, иң аҫта урынлашһа, «Металлург» /Нк./ 7 мәрәй менән аҫтан икенселә тора.\nБөгөн «Салауат Юлаев» командаһы сәфәрен Екатеринбургта дауам итә. Улар урындағы «Автомобилист» хоккейсыларын һынамаҡсы. «Автомобилист» иһә әлегә туғыҙ уйындан һуң 10 мәрәй менән 19-сы урында урынлашҡан. Ә инде һуңғы ситтәге дүртенсе осрашыуында өфөләр Омскиҙа «Авангард» менән сәкәләшәсәк.\n«Салауат Юлаев» хоккейсыларының әлеге һөҙөмтәләренә күҙ һалғанда, гол+пас системаһы буйынса Александр Радулов өс гол индереп, 14 пас биргән. Якуб Клепиш – 6+6, Александр Свитов – 5+5. Һаҡсы Андрей Кутейкин, ҡайһы бер һөжүмселәрҙе үтеп, дүртенсе баҫҡыста урынлашҡан. Уның һөҙөмтәһе – 2+7. Өфө хоккей мәктәбе тәрбиәләнеүсеһе, билдәле Игорь Волков үҙ уйынын таба алмай ыҙалана. Уның иҫәбендә әлегә һаман нулдәр генә балҡый.


Вәзих Исхаҡовтың башҡорт һәм рус телдәрендә сыҡҡан "Яланғ ас ҡылыстар" ( "Бәхтизин") романының төп геройы - Әхтәм Мөсә лим улы Бәхтизин - ысынбарлыҡта йәшәгән кеше, Башҡортостан улы, граждандар һәм Бөйөк Ватан һуғышы геройы.\nӘхтәм Бәхтизин - Үрге Аташ ауылында йәшәгән (Саҡмағош рай оны) ярлы\nМөсәлимдең улы була.\nУн биш йәшенә тиклем Әхтәм ауылда йәшәй. Ҡышын мәҙрәсәлә уҡый, йәйҙәрен атаһы менән бергә көтөү көтә. 1910 - 1915 йылдарҙа Себер һәм Урал заводтарында, шахтала тир түгә.\nБеренсе империалистик һуғыш йылдарында егет батша армияһы на\nсаҡыртыла һәм фронтҡа оҙатыла. Унда офицер исеменә лайыҡ бу ла. Оҙон буйлы, киң яурынлы Әхтәм лейб - гвардия полкында хеҙмәт итә.\nДүрт тапҡыр Георгий тәреһе менән наградлана.\n1917 йылдың ноябрендә Әхтәм Бәхтизин 16 - сы атыусылар ди визияһының\nхәрби - революцион штабында хеҙмәт итә. Уны пулемет команда һы начальнигы итеп тәғәйенләйҙәр, командаһы менән бергә Бәхтизи н Псков һәм Нарва эргәһендәге һуғыштарҙа ҡатнаша.\n1918 йылдың апрель айында яраланғандан һуң Әхтәм Мөсәлим\nулы Өфө хәрби - инструкторҙар мәктәбенә уҡырға инә.\n1918 йылдың йәйендә Башҡортостан юлдары буйлап Фрунзе һәм\nЧапаев, Азин һәм Чеверевтың полктары үтә. Был ваҡытта Әхтәм Бәхтизин\nтыуған ауылына ҡайта. Ҡыҙылдар дружинаһы төҙөй һәм тиҙҙән Чеверев отрядына\nҡушыла. Ижевск ҡалаһын аҡтарҙан азат итеүҙә, Азин дивизияһы\nЕкатеринбург өсөн һуғыштарҙа, Деникин, Врангелдең отрядтары н тар - мар итеүҙә ҡатнаша.\nБатырлыҡтары өсөн күп төрлө наградаларға лайыҡ була.\nГраждандар һуғышы тамамлана. Ҡыҙыл командир Әхтәм Бәхтизи н Ҡыҙыл\nАрмия сафтарында хеҙмәтен дауам итә, йәштәрҙе яңы һуғыштарғ а әҙерләй. Ҡулына хәрби ҡорал алырға ла тура килә. 1938 йылда Хәсән кү лендә япондарға ҡаршы һуғыштарҙа ҡатнаша, 1939 йыл аҙағында совет - фин\nһуғышында полкка етәкселек итә. Ауыр йәрәхәтләнә. Әммә Бөйө к Ватан һуғышы башлана һәм Әхтәм Мөсәлим улы Юғары командование ҡара мағына күсә. Уны 1943 йыл башында Брянск фронтына оҙатыласаҡ 323 - се атыусылар дивизияһына командир итеп тәғәйенләйҙәр.\n1943 йылдың сентябрь айында дивизия Брянск ҡалаһын азат и тергә әҙерләнә. Ҡаланың яҙмышын хәл итеүсе һуғыш алдынан, 1943 йыл дың 16\nавгусында комдив полковник Әхтәм Бәхтизин батырҙарса һәләк\nБилдәле башҡорт скульпьторы Зөлфәт Басиров Әхтәм Бәхтизин дың образын мәңгеләштерә. 1985 йылдың майында Саҡмағош район ының Юғары Аташ ауылында, геройҙың тыуған төбәгендә, Әхтәм Бәхтизинға һәйкәл


Отчет-һайлау йыйылышы » Архив газеты "Йәшлек"\nМә, бына ошо ҡағыҙҙа яҙылғандарҙы ятла, теге ваҡыттағы һымаҡ үҙеңдән бер нәмә лә өҫтәмә инде, зинһар. Кабинеттың асҡысы вахтала, уҡытыусылар иҫкәртелгән. Кеҫәңә төшөр һандар ҡағыҙҙың артында яҙылған.\nДәлше киттек. Рәжәп ҡәйнеш, өйрәнгән кеше булараҡ, һиңә тағы ла шул ферма мөдире булып торорға тура килер. Ҡурҡма, бынау ҡағыҙҙа бөтәһе лә яҙылған. Тик күрһәткестәрҙе генә бутап ҡуйма инде. Бөгөн кис үҙем инеп сығырмын, гонорары тураһында шунда килешербеҙ.\nТә-әк, артабан Мәүлиә еңгә, балалар баҡсаһы мөдире вазифаһы һиндә. Үҙең беләһең, был өлкәлә һинән дә шәбе юҡ. Ул тауыш тиһеңме, үҙеңде тотошоң – бына һуйған да ҡаплаған мөдир, эйе, ысынлап әйтәм. Йәл, уҡымағанһың ғына. Ул сағында... тәүбә-тәүбә, әллә нимәгә төшөп барамсы... Ә-ә, Фирүз ағайымдың рөхсәтен алдым, ул үҙе бер көнгә шунда ҡарауылсы булырға ризалашты. Һеҙҙең менән дә ҡул бирештек.\nӘ-һә, бына Фәһимә балдыҙ ҙа үҙ ваҡытын белеп кенә килеп етте. Ызначит һин был юлы клуб мөдире. Фигураң да, һөйләшеүең дә, йылмайыуың да килешеп кенә тора. Тик юбкаңдың оҙонорағын кейеп, ирен буяғысыңдың төҫһөҙөрәген һөрт, йәме. Еҙнәкәйеңде беләһең, буш итмәм. Тағы ла, ҡара әле, балдыҙым-яңғыҙым, тикшереүселәргә бәйләнмә, пажалыста. Яңғыҙ булһаң ни, йәшең үтмәгән әле. Кем әйтмешләй, самай һөйөр саҡ ҡынаң. Үҙем һиңә тигәнен генә табып бирермен. Ҡурҡма, күптән ҡарап та ҡуйғанмын. Тик һин кеше алдында минең йөҙҙө ҡарайтма инде!\nТәк-тәк, эһе, бригадир... Теге, ней бит әле, Нәзир бажа, һиңә генә күҙ төбәп торам. Минең ҡыҙған саҡта әйткәндәремде ғәфү ит инде, йәме... Ни тиһәң дә, бажаларбыҙ, ғүмер буйы күрше йәшәйбеҙ. Яңы йортоңдо бөтөрөшөрмөн, балаларың, әйҙә, рәхәтләнеп беҙҙең быуала һыу инһен. Жәлке түгел. Тик һин күпте беләһең, белгәндәреңде онот та, бына ошо ҡағыҙға һиңә лә текст төҙөгәйнем. Артыҡ һүҙ – юҡ һүҙ була ул. Гонорарын еткәнсе түләрмен, килештекме? – тип тамамланы йыйылышты ауыл хакимиәте башлығы, мәктәп директоры, ферма мөдире, балалар баҡсаһы мөдире, клуб мөдире, бригадир вазифаларын бергә алып барыусы Ҡаҙанбаев. – Барыһы ла булды шикелле...


Ағиҙел йылғаһы ярының тағы ла бер өлөшө сафҡа индерелде | ГТРК «Башкортостан» — Новости Уфы и РБ\n09 июля 2019 — 14:03\nЯрҙы йәшелләндереү маҡсатында сит илдән килтерелгән ағастар ултыртылды. Яҡтыртҡыстар, ағастар, туҡталыштар. Ағиҙел йылғаһы яры танымаҫлыҡ булып үҙгәрә. Бындағы инфраструктура, тәү сиратта, ял итеүселәр өсөн уңайлы булырға тейеш. “Юность” бассейы яғынан Салауат Юлаев һәйкәленә табан тротуар плиталары, велосипедта йөрөргә яратыусылар һәм йүгереү спорты менән шөғөлләнеүселәр өсөн махсус юл да эшләнә.\nӨфөләге иң ҙур инфраструктура объектын 2014-се йылда яңыртыу башлана. Уның оҙонлоғо тимер юлы күперенән алып Ағиҙел күперенә тиклем биш саҡырымға һуҙыла.Ағиҙел ярын йәшелләндереү маҡсатында Польшанан 194 төп полида сортлы йүкә алып ҡайтылған….. Ағастарҙы автомобиль күперенән алып Юность бассейына тиклем ултыртылды.\nКиләсәктә Ағиҙел ярында яңы филармония, төрлө үҙәктәр һәм Башҡортостанға килгән иң юғары ҡунаҡтарҙы ҡаршылау өсөн айырым тәғәйенләнештәге обьекттар төҙөү ҡарала. Маҡсаттар бихисап, уларҙы бойомға ашырыу өсөн яҡынса биш йыл ваҡыт кәрәк. Ағиҙел ярын төҙөкләндереү Өфө генә түгел, ә Башҡортостан өсөн әһәмиәтле. Башҡортостандың йөҙөк ҡашы булған Ағиҙел яры хәҙер яңы уттар менән балҡыясаҡ. Яңы филармония, яңы обьекттар һәм баш ҡала халҡы, уның ҡунаҡтарының яратҡан ял урыны Рәсәйҙә иң матурына әйләнергә тейеш.


Араҡы яратҡан – аҡылын таратҡан » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Араҡы яратҡан – аҡылын таратҡан\nАраҡы яратҡан – аҡылын таратҡан 30.01.2018 // Йәмғиәт\nКиләсәктә Рәсәйҙә “ҡоро араҡы”ны ҡулланыуҙы тулыһынса тыйыуҙары ихтимал. Был турала Роспотребнадзор хәбәр итә. Әйткәндәй, ҡайһы бер илдәрҙә ул күптән инде сауҙанан алынған. Сәбәбе – әҙәм балаһының спирт ҡушылған онтаҡты һыуға саманан тыш күп өҫтәүе, хатта уны ҡоро көйөнсә ҡабул итеүе. Араҡыны сама белмәй эсеү организм өсөн үтә лә хәүефле, тип саң ҡаға аҡ халатлылар.\nЭлек рәхәтләнеп эскән “Юпи” йәки “Зуко” кеүек газлы һыуҙар иҫкә төшә. Уны күпме теләйһең, шул хәтлем һыуға болғат та һыуһынды ҡандыр. Хәйер, сәй, кофе һәм какаоны кем яратмай! Ғәжәп бит, нимәне-нимәне, ә онтаҡты һыуға болғатып араҡы итеп эсһендәрсе! Төшөрөргә әүәҫ туристар ҡыуанды ғына. Юғиһә һаҡһыҙлыҡ арҡаһында шешәләрен ваталар ине йыш ҡына, бынан ары ондо хәтерләткән нәмәне ҡағыҙға төрөп тә кеҫәлә йөрөтөргә мөмкин.\nПорошок араҡыһының “атаһы” – Удо Поллмер, ул уға хатта патент та алған. Шыйыҡ эсемлеккә алмаш уйлап тапҡан “Европа институтының аҙыҡ-түлек һәм ашамлыҡ фәне” хеҙмәткәренең асышы заманында маҡталһын да, ти, ләкин киләсәге булмай сыҡты.\nНисек кенә уйламайыҡ, кешелектең аңын ғүмер буйы томалаған, һуғыш сығарған алкоголизм киҫкенләшкәндән-киҫкенләшә. Әзмәүерҙәй ир-аттың айнымай эсеүе, үҙ сиратында, кәләш алмай тегендә-бында ҡаңғырып йөрөүе, ғаиләләрҙең тарҡалыуы әсендерә. Ундайҙар араһында йәштәрҙе һәм гүзәл заттарҙы күреп, сәстәр үрә тора. Дин әһеле әйтмешләй, онтаҡлы араҡының көлөн күккә осороу күптән кәрәк ине, улай ғына түгел, спиртлы эсемлектәр ҡулланыуҙы бөтөнләй тыйырға кәрәк.\nТотош уҡырға 906\nТотош уҡырға 870\nТотош уҡырға 1 039\nТотош уҡырға 1 174\nТотош уҡырға 997\nТотош уҡырға 979\nТотош уҡырға 1 247


Аудио китапхана | «Ашҡаҙар» радиоhы сайты\nӘнүр Ғибәҙәтов "Шаҡай"\nФирҙәт Ғәлиев уҡый, 2009 йылғы яҙма.\nР.Бикҡолова "Онотолмаҫ моң"\nР.Кәримова менән Ф.Ғафаров уҡый, 1986 йылғы яҙма.\nФ.Латыпова "Тормош ҡуласаһы", 2 - 5 бүлектәр\nИлсөйәр Ғәзетдинова уҡый, 2003 йылғы яҙма.\nФ.Латыпова "Тормош ҡуласаһы", 1 - 3 бүлектәр\nҒ.Ибраһимов "Кинйә", 11-се бүлек.\nИлшат Йомағолов уҡый, 1976 йылғы яҙма\nҒ.Ибраһимов "Кинйә", 10-сы бүлек.\nИлшат Йомағолов уҡый, 1976 йылғы яҙма.\nАвтор Ҡунаҡ, яҙған датаһы кс, 2016-08-04 11:41.\nминең шәхси фекерем\nҘур ҡыҙыҡһыныу менән Әхмәр Үтәбайҙың, Дамир Шәрәфетдиновтың хикәйәләрен тыңлап сыҡтым. Тағы ла Әмир Әминев оҡшай. Һуңғы йылдарҙа Мөнир Ҡунафин үҙен ярайһы оҫта прозаик булараҡ күрһәтте. Башҡорт әҙәбиәтенең бөгөнгө йөҙөн билдәләгән әҙиптәр бына улар инде, тип иҫәпләйем. "Ашҡаҙар"ҙа уларҙың тауышын йышыраҡ ишетке килә, был үтенес тип әйтәйемме, минең шәхси фекерем инде. Уңыштар теләйем егеттәргә лә, һеҙҙең журналистарға ла. Өфөнән Айҙар ағай Хәсәнов.\nАвтор Ҡунаҡ, яҙған датаһы йм, 2016-06-17 11:55.\n"Йәннәт баҡсаһы"н көтөп алып тыңланым\nРамаҙан айын бик матур әҫәр менән башлап ебәрҙегеҙ! Гүзәл Ситдиҡованың "Йәннәт баҡсаһы"н көндән-көн көтөп алып тыңланым. Уҡыған актрисаһы Илсөйәр Ғизетдинованың да тауышы яғымлы.\nАвтор Ҡунаҡ, яҙған датаһы дш, 2014-01-20 18:24.\nМин дә тынлыҡты тыңланым\nХөрмәтле "Ашҡаҙар" радиоһы коллективына Фәрзәнә һеңлекәш Аҡбулатованың "Мин тынлыҡты тыңланым" исемле хикәйәһе өсөн айырым рәхмәт әйткем килә! 3 сығарылышты ла көтөп алып тыңланым. Көслө тәъҫир ҡалдырҙы әҫәр. һеҙҙән тағы ла ҡыҙыҡлы сығарылыштар көтөп ҡалабыҙ, эшегеҙҙә уңыштар теләйбеҙ. Өфөнән Әсмә апайығыҙ Әхмәтшина.\nАвтор Ҡунаҡ, яҙған датаһы дш, 2014-01-13 15:51.\nКитап уҡырға ваҡыт та аҙ,\nКитап уҡырға ваҡыт та аҙ, мөмкинлектәр ҙә сикле ваҡытта йәшәйбеҙ. Ашҡаҙар каналындағы Сәсмәүер, Илһам рубрикалары минең кеүектәр өсөн махсус әҙерләнгәндәй. Спектаклдәрегеҙ бик ҡыҙыҡлы. Тик яңылары һирәк. Театр премьералары тураһында бик ылыҡтырғыс итеп һөйләйһегеҙ, беҙҙең дә күрге килеп китә, тик Өфөгә сығып китеү мөмкинлеге һирәк тейә. Театрҙар хәҙер гастролгә лә йыш сыҡмай, шикелле. Яңы йылдан тағы ниндәй тапшырыуҙар менән шатландырырға уйлайһығыҙ зауыҡлы тыңлаусыларығыҙҙы. Яңылыҡтар көтөп, Зөфәр.


Ваҡытлыса сара | ГТРК «Башкортостан» — Новости Уфы и РБ\n05 февраля 2020 — 19:19 ГТРК «Башкортостан»\nКоронавирус сәбәпле 14 февралдән Рәсәйҙән Ҡытайға чартер авиарейстар яһалмаясаҡ. Был турала Рәсәй биләмәһенә яңы коронавирус инфекцияһының инеүен һәм таралыуын иҫкәртеү буйынса штаб рәйесе Татьяна Голикова белдерҙе.Вице-премьер билдәләүенсә, Рәсәй Федерацияһы менән Ҡытай араһында авиабәйләнеште тулыһынса ябыу өсөн нигеҙ юҡ. Коронавирус башланыу сәбәпле 1 февралдә Рәсәй менән Ҡытай араһында авиабәйләнеш сикләнгәйне.\nТранспорт министрлығы авиакомпанияларға пассажирҙарҙы илгә ҡайтарыу өсөн Рәсәй ҡалаларынан Ҡытайға чартер рейстарын башҡарырға рөхсәт биргәйне. Республика хөкүмәтендә үткән оператив кәңәшмәлә Радий Хәбиров Һаулыҡ һаҡлау министрлығына короновирусҡа бәйле хәлде күҙәтеп барырға ҡушты. Башҡортостанда әле был сирҙе йоҡтороусылар юҡ. Шуға ҡарамаҫтан, уяулыҡты юғалтырға ярамай, тине Республика етәксеһе.\nБашҡортостан еләк-емеш баҡсаһы\nБоден күле өҫтөндәге авиафажиғәгә 18 йыл\nБашҡортостанда Рәсәйҙәге тәүге аграр аҙыҡ-түлек кластеры төҙөлә\nМәктәпкә әҙерләнергә ярҙам\nПомидор татлы булһын өсөн\n«Башҡорт теле йылы» проекты 3 млн һумлыҡ грант алды\n“Столыпино” агрокомплексы биләмәһендә Рәсәйҙә иң ҙур еләк баҡсаһы барлыҡҡа килеүе ихтимал. Хужалыҡ илдең алдынғы селекция институттары һәм Рәсәй предприятиелары менән хеҙмәттәшлек тураһында лицензион килешеүҙәр төҙөүгә өлгәшкән. Был турала Республика башлығы Радий Хәбировтың Кушнаренко районына эш...\nҒаилә аҙнаһы уңайынан Башҡортостанда “Изгелек бумерангы” акцияһы иғлан ителә. Республиканың төрлө ҡала райондарында 6 июлдән 31-нә тиклем мохтаж ғаиләләр өсөн бала кәрәк-яраҡтары, кейем-һалым, уйынсыҡ, мебель, коляска, велосипед кеүек алмаш ҡулланышлы әйберҙәр ҡабул ителә. Улар өр-яңы ла,...\nӨфөлә социаль такси эшләй башланы. «Deafмобиль» хеҙмәтен физик мөмкинлеге сикләнгән балалар, уларҙы оҙатып йөрөүселәр, беренсе группа инвалидтары айына биш тапҡыр бушлай файҙалана ала. Водителдәр сәғәт иртәнге етенән киске унға тиклем ял һәм тәнәфесһеҙ эшләй. Пассажирға таксиға ултырыр...\n2002 йылдың 2-се июленә ҡарай төндә Башҡортостандан Испанияға ялға осҡан балалар самолеты Германия биләмәһендә һәләкәткә осрай. Авиадиспетчер хатаһы арҡаһында Башҡортостан һауа юлдарының ТУ-154М самолеты һәм «Боинг 757» йөк самолеты бәрелешә. Фажиғәлә 71 кеше, шул иҫәптән 52 баланың ғүмере өҙөлә....\nБыл ҡарар республика хөкүмәтендә Радий Хәбиров онлайн-кәңәшмә тәртибендә үткәргән “Ауыл сәғәтендә” ҡабул ителде. Беҙ аграр төбәктә йәшәйбеҙ, халыҡҡа Башҡортостанда етештерелгән тауар һатып алыу мөмкинлеге кәрәк, тине республика башлығы. Радий Хәбиров ауыл хужалығы министрлығы менән сауҙа һәм...\n1-се июлдән үҙгәрештәр ғәмәлгә инде. Бигерәк тә ул пенсионерҙар, студенттар, водителдәр, үҙмәшғүллек менән булышҡандар һәм инвалидтарға ҡағыла. Ә иң ҙур ярҙамдарҙың береһен 16 йәшкә тиклемге балаһы булған ғаиләләр көтә. Улар 10 мең һум күләмендә бер тапҡыр бирелә торған түләү ала. Бер бүлмәле...\nИлдә Конституцияға үҙгәрештәр индереү буйынса тауыш биреүгә яҡынса йомғаҡ яһалды. Рәсәй халҡы Президент Владимир Путин тәҡдим иткән төҙәтмәләргә ыңғай яуап бирҙе. Башҡортостанда ла электораттың 89 процентҡа яҡыны үҙгәрештәрҙе хуплаған. Ил киләсәге ил граждандары ҡулында. Рәсәй Конституцияһына...\nБашҡортостанда “Мәктәпкә әҙерләнергә ярҙам ит” хәйриә акцияһы иғлан ителде. Республиканың ғаилә, хеҙмәт һәм халыҡты социаль яҡлау министрлығы был сараны быйыл 10-сы тапҡыр ойоштора. Ғәҙәттә акция 1 июлдән 31 августҡа тиклем дауам итә. Уның маҡсаты – киҫкен хәлдә ҡалған ғаиләләргә балаларын яңы уҡыу...\nҠайһы саҡта помодорҙың уңышы мул, ә емеше тәмһеҙ була. Был күренеш тик сортҡа бәйләнмәгән. Был үҫемлек калий һәм фосфорға мохтаж. Тәжрибәле баҡсасылар томатҡа татлы тәм бирер өсөн махсус ашлама ҡуллана. Уның нигеҙендә ... банан ҡабығы. Банан кеше генә түгел, баҡса үҫентеләре өсөн дә бай...\n«Башҡорт теле йылы» проектын тормошҡа ашырыуҙа Башҡортостандың гражданлыҡ йәмғиәтенә булышлыҡ итеү фонды ярҙам итә. Иҫегеҙгә төшөрәбеҙ, проект Башҡортостан Башлығының республикабыҙ халыҡтары телдәрен һаҡлауға һәм үҫтереүгә тәғәйенләнгән грантына лайыҡ булды. Бөгөн Башҡортостандың гражданлыҡ...


Материалы за Июнь 2010 года » Страница 6 » Архив газеты "Йәшлек"\nИртә торғандың ырыҫы артыр.\nТырыштарға – Йәшел ут Яңылыҡтар » Хаттар яҙҙым\nҠаланың 2-се мәктәбе уҡытыусыһы Светлана Үтәева – баҫҡан ерендә осҡон сәсрәткән, ижади ҡарашлы педагог. Ул бына унынсы йыл “Вдохновение” вокал студияһын уңышлы етәкләп, һәләтле балаларға дөрөҫ йүнәлеш бирә, серле моң илен аса.\nУҡыусылары ҡалала үткән һәр мәҙәни сараға тиерлек ҡабатланмаҫ йәм бирә, республика, Рәсәй кимәлендә үткән конкурстарҙа бер ҡасан да һынатмай. Уның тәрбиәләнеүселәре араһында сәнғәт юлын һайлаусылар байтаҡ.\nКиләсәктә лә һынатма Яңылыҡтар » Хаттар яҙҙым\nРәүилә менән Илшат Ҡадировтар Һеңрән ауылында татыу, эшһөйәр ғаилә булараҡ билдәле. Илшат оҙаҡ йылдар М. Горький кооперативының малсылыҡ тармағында эшләй. Рәүилә – магазинда һатыусы. Улар үҙҙәре кеүек тырыш өс бала тәрбиәләп үҫтерҙе. Оло улдары Рөстәм Мәскәү өлкәһенең Кострома ҡалаһында армия сафында хеҙмәт итә, ә Руслан менән Азамат – Һеңрән мәктәбе уҡыусылары.\nВенераның йәйғорло йәйе Яңылыҡтар » Хаттар яҙҙым\nЙәмле йәй көндәрендә «Шәжәрә», «Һаумыһығыҙ, ауылдаштар!» кеүек күркәм байрамдарҙы гөрләтеп үткәреү матур йолаға әйләнде. Әбйәлил районының Ҡаҙмаш ауылында ла Шәжәрә байрамы уҙғайны. Ауыл халҡы умарта иләүеләй гөжләп, ҡунаҡ ҡаршыларға әҙерләнде. Кемдер йорт-ҡураһын төҙөкләндерҙе, кемдер баҡса ҡоймаһын яңыртты, яңынан буяны. Күптәр йорттарының кәрнизен, ҡапҡа-баҡсаларын, тәҙрә йөҙлөктәрен яңынан-яңы, элеккеһенә ҡарағанда ла матурыраҡ, ҡыҙыҡлыраҡ биҙәк менән байытты. Шулай булмай ни, ер аяғы ер башы ерҙән әллә нисәмә йылға бер йыйылыусы туғандары алдында һыр биреү ҡаҙмаштарҙың ғәҙәте түгел.\n«Ауылға эшкә ҡайтып, яңылышманым», – ти йәш табип Рәшит Шәйәхмәтов Яңылыҡтар » Хаттар яҙҙым\nҺаулыҡ – иң ҙур байлыҡ, тип юҡҡа ғына әйтмәгән халыҡ. Сәләмәтлегебеҙ ҡаҡшап китһә, бөтә тормошобоҙҙоң да көйө китә. Бөгөнгө заманда табипһыҙ йәшәп тә булмайҙыр ул. Аҡ халатлы һөнәр эйәләре ҡайҙа һәм ҡасан ғына булмаһын, теләһә ниндәй шарттарҙа ла кешегә ярҙамға ашыға.\nКүгәрсен районы Мәҡсүт ауылы участка дауаханаһының баш табибы Рәшит Шәйәхмәтовтың әйтеүенсә, табиптар электән ер йөҙөндә иң изге һөнәр кешеләре булған, улар бар һәм киләсәктә лә шулай буласаҡ. Ә Гиппократ антына кем нисек тоғро ҡала, уныһы белгестең үҙ намыҫында.\nБылар ҡыҙыҡлы Яңылыҡтар » Ғәләмәт донья\nМысырҙа 27 йәшлек ҡатын бер ваҡытта ете сәләмәт бала – дүрт ул һәм өс ҡыҙ – тапҡан. Ете игеҙәк тыуыу – бик һирәк күренеш. Шулай ҙа былтыр Алжирҙа ла шундай осраҡ теркәлгән. Әле балалар махсус контейнерға урынлаштырылған. Йәш әсә был ваҡиғаны үҙе ҡабул иткән дарыуға бәйләй. Ғаиләлә быға тиклем өс ҡыҙ тыуған була, ә ата менән әсә малай теләй. Яңы тыуған ете бала ла сәләмәт. Мысырҙың Һаулыҡ һаҡлау министрлығы ғаиләне тәүге ике йылда сабыйҙар ризығы һәм подгузниктар менән тәьмин итергә әҙер икәнен белдергән.\nИң тәрән күл Яңылыҡтар » Ғәләмәт донья\nСеберҙең «зәңгәр күҙе» тип йөрөтөлгән Байкал күле Рәсәйҙең көнсығышында, Себер тауҙары һәм урмандары араһында, урынлашҡан. Өҫкө майҙаны буйынса ул донъяла туғыҙынсы урында торһа ла, үҙенә һыйҙырған һыу күләме буйынса беренсе урынды биләй. Донъялағы ер өҫтөндәге эсәр һыуҙың биштән бер өлөшө тип әйтерлек Байкалға тура килә. Ер йөҙөндә бер ваҡыт сөсө һыу бөтһә, ул 40 йыл буйы Ер шарында йәшәгән бөтә халыҡтың һыуһынын ҡандырыр ине.\nБайкал күленә 336 йылға ҡоя. Уны уратып алған тауҙар ҡаты тоҡомло таштан һәм йылғалар үҙҙәре менән башҡа матдәләрҙе алып инмәй тиерлек. Шуға ла һыуы тап-таҙа һәм үтә күренеп тора. Тик көньяҡ өлөшөндә генә ул сәнәғәт предприятиелары тарафынан бер аҙ бысратылған.\nСерле табыш тарихҡа юлыҡтырҙы Яңылыҡтар » Ғәләмәт донья\n220 йылдан ашыу ерҙә ятҡан 5 тинлек баҡыр аҡса\nБаҡса ерен ҡаҙған ваҡытта көрәгемә эләгеп сыҡҡан бер бәләкәй генә түңәрәк әйберҙе ҡулыма алдым да тупрағынан таҙарта башланым. Таҙартҡан һайын ул бәләкәйләнә, йоҡара барҙы һәм тимер тәңкәне хәтерләтте. Табышты төрлө шыйыҡсаға һалып ҡуйыуҙан фәтүә сыҡманы – ышҡып ялтыратырға булдым. Ышҡый торғас, тәңкәлә беренсе хәреф күренде: баҡһаң, баҡыр аҡса 220 йылдан ашыу ерҙә ятҡан.


Ауыл хужалығы министрлығы «500 ферма» программаһы буйынса консультация үткәрә // Иҡтисад | новости башинформ.рф\nАуыл хужалығы министрлығы «500 ферма» программаһы буйынса консультация үткәрә\n12:52, 15 января 2014 Иҡтисад\nБашҡортостандың Ауыл хужалығы министрлығы «500 ферма» республика маҡсатлы программаһы буйынса консультация үткәрә. Һөтсөлөк өлкәһен комплекслы модернизациялау программаһы буйынса эшләгән ауыл хужалығы предприятиелары етәкселәрен, шулай уҡ 2014 йылда унда ҡатнашырға ниәтләнеүселәр өсөн консультациялау был аҙна һуңына тиклем барасаҡ.\nМинистрлыҡ белгестәренән тыш, консультацияларҙа аудитор ойошмалары вәкилдәре, Башҡорт дәүләт аграр университеты, Башҡортостан ауыл хужалығы ғилми-тикшеренеү институты ғалимдары, шулай уҡ БР буйынса Төҙөлөштә хаҡтар яһалышының төбәк үҙәге, төҙөлөш ойошмалары, техника һәм ҡорамалдар килтереүсе предприятиелары вәкилдәре ҡатнаша.\nПрограмманы тормошҡа ашыра башлағандан алып 133 һөтсөлөк фермаһын һәм 1 тоҡомсолоҡ эше буйынса сервис хеҙмәте булдырыу предприятиеһын яңыртыуҙа 115 ауыл хужалығы предприятиеһы уның ҡатнашыусыһы исеменә эйә булды.\n500 һөтсөләк-тауар фермаһын комплекслы яңыртыу программаһын тормошҡа ашырыу буйынса бүлек мәғлүмәттәренә ярашлы, объекттарҙа 186 фермала, шул иҫәптән 133 һыйыр һарайы һәм 41 быҙау аҙбары яңыртылған. Бынан тыш, дөйөм 74,0 мең кубометр күләмендә 22 силос-сенаж ҡоролмаһы төҙөлгән. 2012 йылдың яҙынан – «500 ферма» республика программаһы тормошҡа ашырыла башлағандан алып унда ҡатнашыусылар дүрт мең баш тоҡомло мал һатып алған.\nБыл маҡсаттарға республика бюджетынан 855 миллион һум аҡса бүленгән, уларҙың 385 миллион һумы 2012 йылда, 470 миллионы 2013 йылда үҙләштерелгән. 25 муниципаль районға һөтсөлөк-тауар фермаһын төҙөкләндереүгә 58,8 миллион һумлыҡ ярҙам күрһәтелгән. Программала ҡатнашыусылар һөтсөлөк-тауар фермаһын яңыртыуға бөтәһе 3,3 миллиард һум аҡса индергән, тип хәбәр иттеләр БР Ауыл хужалығы министрлығының матбуғат хеҙмәтенән.


Минең һауа транспорты хеҙмәте менән күптә н файҙаланғаным юҡ. Һуңғы йылдарҙа бала менә н бергә ҡағыҙ самолеттар ғына осорабыҙ. Шуға\nла миңә аэровокзал реконструкцияһы темаһына\nарналған матбуғат конференцияһында ҡатнашыу ы ҡыҙыҡ булды, һәм Башҡортостандың үҙ ирке м енән Рәсәй дәүләтенә ҡушылыуының 450 йыллығы на ҡарата яңыртылған аэропорт бинаһында булы у тағы ла мауыҡтырғыс тойолдо.\n- Пассажирҙар өсөн аэровокзал бинаһын асыу\nапрель урталарында планлаштырыла, - ти респ убликаның төҙөлөш, архитектура һәм транспорт\nминистры урынбаҫары Николай Протасов. - Төҙ өлөш һәм биҙәү эштәре тамамлана, бинаға инже нер коммуникациялары үткәрелгән, техник яҡта н йыһазландырыу башлана. Металл эҙләү, тикше реү ҡорамалдары, видеокамералар урынлаштырыл а.\nАэровокзал реконструкцияһы 2005 йылдың окт ябренән башланғайны. Яңы бина халыҡ-ара аэро порт талаптарына яуап бирә. Барыһы ла юғары кимәлдә. Был маҡсатҡа киткән аҡсалар ҙа аҙ т үгел (614 миллион һум аҡса тотонолған). Бар сығымдар суммаһы бер миллиард 300 миллион һу м тәшкил итәсәк. Бөтә средстволар ҙа республ ика бюджетынан бүленгән.\nРеконструкциялау һөҙөмтәһендә аэровокзал м айҙаны өс тапҡырға артып, 13 мең квадрат мет р тәшкил итә. Аэровокзалдың үткәреү һәләтлел еге бер ярым тапҡырға үҫкән Иҫке терминал сә ғәтенә 400 кеше үткәргән, һуңғы йылдарҙа дон ъяла теракттың йышайыуы сәбәпле тикшереү етд и алып барыла, һәм һөҙөмтәлә сәғәтенә 200 ке ше үтә. Яңы терминалда сәғәтенә 600 кеше үтә\nАэровокзал бинаһы ғына яңыртылмай, уның ти рә-яғы ла төҙөкләндерелә. Осоу-ултыртыу һыҙа ты реконструкцияһына 870 мең һум аҡса бүленг ән. Аэропортта һыҙаттар оҙонлоғо 2500 һәм 37 00 метр. Һыҙаттарҙа күп йылдар буйына ремонт\nүткәрелмәгән, ә хәҙер ваҡыт талап итә.\nӨфө-аэропорт автомобиль юлында ла үҙгәрешт әр бар. Ҡаланан проблемаһыҙ килеп етеү өсөн дүрт юл үткәргес төҙөлә. Улар Дим районына б оролош урынында, "Метро" магазины эргәһендә,\nЗубово ҡасабаһы янында һәм оло юлдан аэропо рт яғына боролған урында буласаҡ.\nАэровокзал ҙурайған һайын эшсе ҡулдар ҙа к үберәк талап ителә. Хәҙерге ваҡытта штатта 1 875 кеше иҫәпләнә.\n- Проблемалар ҙа юҡ түгел, - ти "Өфө" халы ҡ-ара аэропорты директорының социаль мәсьәлә ләр, кадрҙар һәм йәмәғәтселек менән бәйләнеш\nбуйынса урынбаҫары Таһир Мөхәмәтшин. - Был аэропорт һәм ҡала араһында автобустар йөрөшө . Пассажирҙарҙың ете проценты ғына ойошма тр анспорты менән аэропортҡа килә икән, 20 проц ент - шәхси машинала, 20 процент- таксиҙа. Х алыҡтың 50 проценты автобустарҙа килә. Әммә был маршрутты хеҙмәтләндергән "Башавтотранс"\nаэропорт килешеүенән тыш, автобустар рейсын\nһирәгәйткән. Һөҙөмтәлә пассажирҙар аэропорт ҡа тиклем 30-40 минут оҙағыраҡ бара.\nУлай тиһәң, "Башавтотранс" менән мөнәсәбәт тәрҙең ыңғай яҡтары ла бар. 5 февралдән Үҙә к баҙарҙан аэропортҡа тиклем "101к" төнгө яң ы рейс булдырылды.\nМатбуғат конференцияһынан һуң журналистар\nөсөн аэропортҡа экскурсия ойошторолдо. Бынд а бар нәмә лә матур, яңыртылған зал күҙҙе ҡа маштыра. Иҙәндә гранит, стеналарҙа мәрмәр, б ында яҡтылыҡ һәм киңлек...\nАэровокзалға инеүселәр башта металл эҙләү аша үтәсәк, уларҙың әйберҙәре лә шулай уҡ ти кшереү аша үтә. Быны хәүефһеҙлек талап итә. Аэровокзалдың беренсе ҡатында билет һатып ал ып була һәм теркәү ойошторола. Рейс ваҡыты и ғлан ителгәс, пассажирҙар икенсе ҡатҡа күтәр елә. Бының өсөн аэровокзалдың ике яғынан да эскалатор урынлаштырылған. Һуңынан инде һеҙҙ е тағы ла бер тапҡыр етди тикшереү көтә, аҙа ҡ һеҙҙе "дөйөм туплауға" оҙаталар.\nБында тағы бер яңылыҡ... Дүрт телескопик т рап һатып алынған, пассажирҙарҙың икенсе ҡат тан тура самолетҡа инеү мөмкинлеге бар. Бынд ай комфорттың хаҡы - бер телескопик трап 700\nмең доллар тора\nХәйер, әгәр самолет йыраҡта булһа, осоу ма йҙанына сығырға тура киләсәк. Әммә һеҙҙе сит\nил автобустары самолетҡа тиклем еткерәсәк.\nХәҙерге ваҡытта Өфө аэропорты менән 42 ави акомпания эшләй. "ТУ-154", "ТУ-134" самолетт ары менән Мәскәү, Санкт-Петербург, Краснодар , Новосибирск, Пермь, Һамар, Яңы Уренгой һәм\nРәсәйҙең башҡа ҡалаларына осоп була. Үзбәкс тан, Әзербайжан, Төркиә һәм Германияға халыҡ -ара рейстар даими оса. Африка, Греция, Югос лавия, Болгария, Ҡытай һәм Испанияға - чарте р рейстар.\nАпрель урталарында яңы аэровокзалды асыу п ланлаштырыла. Тимәк, беҙҙе бөтә уңайлыҡтары askған яңы аэровокзал көтә. Осабыҙ икән, был ай булғас...


Баҙансат ауылы | Йәншишмә\nТыуған яҡ һәр кешегә ҡәҙерле һәм яҡын. Әммә уны яратыу ғына етмәй, тарихын да белергә кәрәк. Төйәгебеҙҙәге урман-тауҙарҙың, йылға-күлдәрҙең исемдәре ниндәй серле! Уларҙы өйрәнеү һәм киләһе быуынға еткереү мөһим. Шуның өсөн дә Баҙансат ауылы тирәһендәге ер-һыу атамалары исемлеген туплау, легендаларын өйрәнеү һәм төркөмләү эшенә тотондом. Ауылдағы олатайҙар, инәйҙәр менән осрашып, уларҙан әллә күпме мәғлүмәт алдым. Әле һеҙгә тәҡдим иткән хеҙмәт емешемдә Тимерхан Нурисламовтың яҙмаларын ҡулландым.\nАуыл тирәһендәге һәр ер-һыу атамаһының үҙ тарихы бар. Ә Баҙансат исеме нимә аңлата? Ауыл ҡасан барлыҡҡа килгән?\nБыл тирәлә ҙур янғындар була. Шул арҡала тәүге төҙөлгән ауыл юҡҡа сыға. 1906 йылда ошо урынға күсеп ултырыу өсөн бер нисә кеше бура әҙерләй. Ләкин тағы янғын сыға, әҙерләгән ағастары янып бөтә. 1907 йыл бөткәнсе янғындар туҡталмай. 1909 йылда ныҡлы әҙерлек алып барып, 1910 йыл Миңлеғәли Вафин, Солтангәрәй Вәлиев, Латип Атисанов, Мөғәтәбәр менән Солтангәрәй нигеҙ ҡора. Уларҙың ауылға исем ҡушырға, документлаштырырға ваҡыттары ҡалмай.\nАра йыраҡ булһа ла, Иҫке Ҡаҙансынан юл өҙөлмәгән. Туған-тумаса, таныштар килә. Улар, «дүрт өйлө»гә барабыҙ, тигәндәр. Һәм ауылды шулай тип атай башлайҙар.\nИсеме 1912 йылда үҙгәрә, Баҙансат булып китә. Ауылға тағы ла бер нисә кеше күсеп килә. Ни өсөн Баҙансат тип исем бирелеүгә аныҡ һәм дөрөҫ мәғлүмәт юҡ.\nБер нисә фараз бар. Хәйрулла Заманов һөйләүе буйынса, йылға башы күп йылдар элек бик ҡараңғы урман һәм әрәмәлек эсендә, ә һыуы иҫ киткеҫ һалҡын булған. Был урынға килеп эшләүселәр уны, боҙҙан сыға, шуға күрә һалҡын, тип аңлатҡан. Йылғаны ла «Боҙ шишмәһе» тип йөрөткәндәр. Ә 1910 йылда ауыл төҙөлөп, ҡатын-ҡыҙҙар һәм балалар ҙа күсеп килгәс, уны Баҙан шишмәһе тип атайҙар, ә Саты – Көтмәҫ йылғаһының Баҙанға ҡушылған урыны. Шулай итеп, ауыл Баҙансат исемен ала.\nБеҙҙең ауылда тыумыштан һуҡыр ҡыҙыҡай йәшәгән. Ул бик ҡайғырған, хатта үҙенә-үҙе ҡул һалмаҡсы була. Әммә кешеләр күреп ҡалып, уны ҡотҡара. Ҡыҙҙың өйөнән йыраҡ түгел бер шишмә сыҡҡан. Гел шунда барып, һандуғастар һайрауын, шишмәнең сылтырап аҡҡанын тыңлап ултырырға ла яратҡан. Килгән һайын һыу менән битен, күҙҙәрен йыуған.\nБер мәл ауылда ҙур янғын сыға ла ауыл халҡы күсеп китергә була. Ни хикмәт: ҡыҙыҡай ҡапыл ғына күрә башлай. Шишмә һыуының файҙаһы тейгән! Был хәбәрҙе ишеткәс, ауыл халҡы күсеп китмәҫкә ҡарар итә. Шул көндән башлап Һалҡын шишмәнең файҙалы икәнен беләләр. Әлеге көндә лә күп кеше һыуын ҡуллана, уның шифалы булыуына ышана. Ауыл халҡы быйыл өмәгә йыйылып, шишмәне таҙартты, тирә-яғына ағастар ултыртты.\nБаҙансат ауылы урмандар менән уратып алынған. Аҡландар ҙа күп. Ә уларҙың һәр береһенең тиерлек исеме бар. Мәҫәлән: «Ыштан балаҡ». Был аҡланды иғтибар менән ҡараһаң, ысынлап та, ыштан балағына оҡшаған. Тағы Ғашҡый, Мулла, Нәби, Ғәффәр ҡарт яландары бар. Элек ауылда йәшәгән ҡарттарҙың исемдәре менән аталған улар.\nКолхозға берләшкәнгә тиклем ерҙәрҙе ашлыҡ сәсергә, бесәнлек итеп халыҡҡа бүлеп биргәндәр. Кемгә ҡайһы ялан эләккән, шуға ошо кешенең исеме ҡушылған. Ә бына Илаҡ түбә яланының тарихы былай. Беҙҙең тирәләге ауыл урмандарын ҡырҡырға килгән урмансылар аҙашып, уларҙың береһе илап йөрөгән, имеш. Шул урынға Илаҡ түбә тип исем биргәндәр.\nБыл урында бик күп йылдар элек Хәжи исемле кеше йәшәгән. Яланға хужа булған. Бер кемгә лә ерҙе эшкәртергә, уға ҡул тейҙерергә рөхсәт бирмәгән. Бары тик үҙе генә көн күргән. Исеме шунан килеп сыҡҡан.\nАуылыбыҙ иҫ китмәле матур ерҙә урынлашҡан. Беҙҙә урмандар ҙа, күлдәр ҙә, еләк-емештәр ҙә етерлек. Шулай уҡ ауылыбыҙ эргәһендә 11 мүклек иҫәпләнә. Уларҙың һәр береһенең исеме, үҙ тарихы бар. Кирәй һаҙы, Имән күл мүклеге, Нуриев мүклеге, Полянский мүклеге, Аҡҡош күле мүклеге һәм башҡалар.\nАҡҡош күле мүклеге – ҙур һәм матур урындарҙың береһе, уның еләге лә эре, тәмле. Әбей-бабайҙар һөйләүе буйынса, был урында күл булған. Ул бер йыл мүклектең уртаһында булһа, икенсе йылда икенсе яҡ ярға күскән. Бында пар аҡҡоштар ҙа йөҙгән. Кешеләр мүклеккә барып еләк йыйып, ошо ҡоштарға ҡарап һоҡланып ҡайтҡан. Ләкин көндәрҙән бер көндө яуыз аусы аҡҡоштарҙың береһен атып алған. Парын юғалтҡас, икенсеһе яңғыҙ йәшәй алмай икән. Күл дә бойоғоп ҡалған, ә икенсе йылға ул үҙен йәмләп йөҙгән ҡоштары булмағас, юҡҡа сыҡҡан. Хәҙер инде мүклектең «Аҡҡошло күл» тигән исеме генә тороп ҡалған.\nАсҡын районы, Баҙансат мәктәбе.\n« Һоҡландыра эштәре\nСпортһыҙ – донъя йәмһеҙ! »


Хәбәрҙәр: Панама ғауғаһының исланд шаңдауы: яңы премьер һәм ваҡытынан алда һайлауҙар.\nПанама ғауғаһының исланд шаңдауы: яңы премьер һәм ваҡытынан алда һайлауҙар.\nКөҙгә тәғәйенләнгән ваҡытынан алда үткәреләсәк һайлауҙарға тиклем, Исландия премьер-министры вазифаһы илдең балыҡсылыҡ һәм ауыл хужалығы министры Сигурдур Инги Йоханнссонға йөкмәтелде. Был посты ул, Панама офшор ғауғаһы арҡаһында, хөкүмәт башлығы Сигмундур Давид Гуннлейгссон “билдәһеҙ ваҡытҡа” премьер креслоһын ҡалдырырға мәжбүр булғас биләне.\nКабинет башлығын алмаштырыу парламент яҙмышына ҡағылмаясаҡ - идара итеүсе коалиция ағзалары һайлауҙарға ҡәҙәр эште дауам итергә килеште. Бөгөн үк министрҙар кабинетында ҡайһы бер урындарҙы алмашыуҙар булыр, ә Гуннлейгссон рәсми рәүештә отставка китеүен белдереп сығыш яһар тип көтөлә.\nРейкьявикта өсөнсө көн инде парламент бинаһына ҡаршы ҙур манифестация үтә. Исландтар элекке премьерҙың Британияның Виргин утрауҙарында теркәлгән офшор компаниялар менән бәйле булыуына асыулы, сөнки ил, 2008 йылдан бирле, мөжизә менән генә дефолт һаҙлығына батмайынса, ҡаты иҡтисади саралар режимында йәшәй.


Баш ҡала ғалимдары колорадо ҡуңыҙына ҡаршы көрәш алымы уйлап тапҡан\nХәҙер ҡоротҡостарҙы картуф араһынан берәмләп сүпләп йөрөйһө түгел. Башҡа үҫемлектәргә зараралы химия һибеп торорға ла кәрәкмәй. Яңы төр бактериялар ҡуңыҙҙарҙы ауырыуға һабыштыра һәм эстән ашай.\nЙомортҡалар ике көндән, ә ҙур ҡуңыҙҙар аҙна-ун көндән юҡҡа сыға башлай. Ғалимдарҙың тәүге һынауҙары ошондай һөҙөмтә биргән. Быға тиклем тәбиғи биологик юл менән колорадо ҡуңыҙҙарына ҡаршы торорлоҡ ҡорал булмаған. Ҡоротҡостарҙы сүпләп утта яндырыу, химик эшкәртеү ярҙамында ғына ҡотола килделәр. Ләкин был алым менән ҡуңыҙҙарҙан тулыһынса арыныу мөмкин түгел ине. Өфө ғалимдарының асышы картуф үҫтереүселәрҙең бәләһен тамырынан йолҡоп ташлар тип көтөлә.\nГалина Беньковская, биохимия һәм генетика институтының ғилми хеҙмәткәре: «Тәүге һынауҙарҙы бына ошо колба эсендә үткәрҙек. Был үҫентеләргә беҙ уйлап тапҡан бактериялар индерелгән. Уны ашаған ҡуңыҙҙар аҙна тирәһе үткәс хәрәкәтсәнлеген юғалтты. Ә инде йомортҡалары тәүге көндәрҙә үк төҫөн үҙгәртеп үлә башланы. Үҫентеләр шул килеш һаҡланды».\nХәҙер инде колорада ҡуңыҙҙарының яратҡан аҙығы үлемесле ағыуға әйләнәсәк. Бактериялар менән байытылған шыйыҡсаны картуфҡа һибеп сығыу менән ҡуңыҙҙар уны ашауҙан туҡтай. Ә инде аппетитын тыя алмағандарға тәмле аҙыҡ тешләме менән бергә микроорганизмдар ҙа инә. Ғадимдар уйлап сығарған биодиверсанттар ҡорттарҙың үҙҙәрен эстән ашай башлай.\nИгорь Максимов, биохимия һәм генетика институтының лаборатория мөдире: «Бактериялар үҫентеләрҙең үҙәгенә үк үтеп инә һәм уны эстән һаҡлайҙар. Улар бөжәктәргә генә түгел, башҡа ауырыуҙарға ла кәртә булып тора. Антибиотиктарҙың файҙалы микроорганизмдар зарарһыҙ, ә бына ҡоротҡостарға улар һәләкәтле тәьҫир итә. Хатта, бәләкәй кимереүселәр ҙә был үҫентеләрҙе урап үтәсәк».\nБиологик ҡоралды эшләү өсөн ғалимдар ике тиҫтә йылға яҡын тикшеренеүҙәр алып барған. Уйлап сығарылған бактерияларҙы үҫентеләргә индереү өсөн генә лә иҫ киткес эш башҡарылған. Тәүҙә уларҙы күҙәтеү өсөн балыҡтарҙың генынан сағыу буяуҙар уйлап табылған. Шул рәүешле генә бактерияларҙың үҫентегә ингәнме-юҡмы икәнлеген белергә мөмкин.\nДарья Благова, биохимия лабораторияһының ғилми хеҙмәткәре: «Бына ул колорадо ҡуңыҙҙарының буласаҡ ҡан дошмандары. Уларҙың үҫентегә инеүен күҙәтеү өсөн беҙ уларҙы төрлө төҫтәргә индерҙек. Был ябай буяу түгел. Уларҙы беҙ күренеп торһон өсөн төҫлө балыҡтарҙың генынан алып эшләнек».\nКолорадо ҡуңыҙына ҡаршы бактериялар киң ҡулланышҡа әле генә сыҡмаясаҡ әле. Улар тәүҙә ябыҡ участкаларҙа тирә-йүнгә тәьҫире, кеше организмына йоғонто яһау-яһамауы буйынса тикшереү үтә. Әлегә баҡсасыларға ҡоротҡосҡа ҡаршы көрәштә өйрәнелгән алымдарҙы ҡулланып торорға тура килә. Ләкин оҙаҡҡа түгел, тип ышандыра ғалимдар.


Илдә реформалар артҡандан-арта. Айырыуса иҡтисадта үҙгәрештәр күҙгә күренерлек, социаль өлкәлә - кәмерәк, административ өлкәлә иһә бөтөнләй һиҙелмәй. Башланған объекттарға күҙ һалып ҡына ла иҡтисад секторының ни тиклем ҙур икәнен аңлайһың.\n"БАШвестЪ"а ил иҡтисадының "үҫеш нөктәләре" темаһына РФ иҡтисади үҫеш һәм сауҙа министры, статс-секретарь Андрей Шаронов үҙ фекерҙәре менән уртаҡлаша:\n- Әгәр беҙҙең иң яңы тарихыбыҙҙы 1991 йылдан алһаҡ, иң насар, 1998, йылда беҙ Эске тулайым продукттың (ВВП) өстән ике өлөшөнә аҫҡа "төштөк". 2006 йылда беҙ тәүге тапҡыр 1991 йылғы номиналь ВВП-ны сағыштырмаса хаҡтарҙа күтәрҙек. Әйтергә кәрәк, аҡсалата сағылышта был кимәл иҡтисадтың бөтөнләй башҡа структураһына нигеҙләнә. Унда етештерелгән, әммә бер кемгә лә кәрәк булмаған тауарҙар күпкә аҙыраҡ. Беҙҙә бөгөн ике үҫеш двигателе - ваҡлап һатыу һәм төп капиталға инвестициялар.\n- Андрей Владимирович, шулай ҙа нимәлер эшләргә, нимәнелер үҙгәртергә кәрәктер бит...\n- 2005 йылдан хөкүмәт 2006 йылдан һуңғы һөҙөмтәгә әйләнәсәк инструменттар линейкаһын тәҡдим итте. Иң элек, был Инвестициялар фонды - федераль бюджеттың айырым өлөшө, ул былтыр 70 миллиард һум тәшкил итте. Быйыл - 90 миллиард тирәһе. Улар етди иҡтисади, социаль һөҙөмтәләр бирә.\n- Инвестициялар фонды эшләй башлағанға тиклем икенсе үҫеш инструменты - айырым иҡтисади зоналар - таралғайны. Улар көтөлгән һөҙөмтә бирҙеме?\n- Улар бер нисә типта. Бөгөн өс техник-индереү зонаһы (Мәскәүҙә, Санкт-Петербургта һәм Томскиҙа) һәм ике сәнәғәт- производство зонаһы (Татарстанда, Липецкиҙа) ғәмәлдә. Конкурста 70-кә яҡын проект ҡатнашты, шул иҫәптән Башҡортостан да, әммә алтауы ғына еңде.\n- Рәсәйҙә етештерелмәгән технологик ҡорамалдарға таможня льготаһын бөтөрөү кеүек файҙалы новациянан тыш, беҙҙе иң элек юғары технологияларҙы дәртләндереүсе элементтар ҡыҙыҡһындыра. Башҡортостан - күп ятҡылыҡтары аҙағына тиклем эшкәртелгән нефть табыу райондарының береһе. Беҙгә ни эшләргә?\n- Новациялар энергия ресурстары табыу кеүек традицион өлкәгә ҡағылған осраҡта, улар беҙгә бизнесты яңы, уның өсөн традицион булмаған төбәктәргә күсереү күҙлегенән мөһим. Әлегә был - Көнсығыш Себер. Үҙ ресурсын эшкәртеп бөткән бөтә ятҡылыҡтар өсөн коэффициент кәмей, һалым да кәметелә. Башҡортостан өсөн бына шул актуаль.\n- Бөгөнгө Иҡтисади үҫеш һәм сауҙа министрлығының реформаторлыҡ башланғыстарында иң үҙенсәлеклеһе нимә һуң?\n- Һис шикһеҙ, был яңы барлыҡҡа килгән Рәсәй венчур компанияһы. Ул ярты триллион һумлыҡ устав капиталы менән тулыһынса дәүләт милкендә. Йәғни был шәхси инвестор менән бергә ябыҡ пай инвестиция фондтарын (ПИФ) финанслау, капиталлаштырыу өсөн тәғәйенләнгән фондтар фонды. Һуңғыһына - 51 проценты тейергә тейеш, ә дәүләт компанияһына - 49. Улар, үҙ сиратында, юғары перспективалы фәнни эшкәртмәләргә эйә булған бәләкәй инновацион компанияларҙы һатып аласаҡ. Беренсе конкурс һөҙөмтәһендә беҙ 13 заявка алдыҡ, 12-һен үткәрҙек, береһен талаптарға тап килмәү арҡаһында кире ҡаҡтыҡ. Өсөһөн һайлап алдыҡ - улар устав капиталына дүрт миллиард һум тирәһе аҡса аласаҡ, аҙыраҡ үҙ аҡсаларын һалып, өс ябыҡ ПИФ ойошторасаҡ, улар 10 йыл тирәһе 8-12 инновация компанияһын финанслаясаҡ. Бына шул саҡта был фондтар ябыҡ булырға, ә аҡса минималь килем менән федераль бюджетҡа ҡайтарылырға тейеш.\n- Андрей Владимирович, һәр министрлыҡтың үҙ бюджеты булыу нормаль күренешме?\n- Ысынында конкуренцияның бер кемгә лә зыяны тейгәне юҡ. Беҙ Региональ үҫеш министрлығы менән аҡсаны бер үк нәмәгә алмайбыҙ бит. Был министрлыҡ ҡаҙнаһы түгел, ә федераль бюджет.


Хәбәрҙәр: Шайтан сәбәпсеһе булған йөрәк ауырыуҙарын дауалау.\nШайтан сәбәпсеһе булған йөрәк ауырыуҙарын дауалау.\nШайтан – әҙәм балаһының дошманы. Аллаһҡа ялбарыу мөрәжәғәте менән унан ҡотолоу мөмкин. Пәйғәмбәребеҙгә (ғәләйһис-сәләм) килгәндә, ул Аллаһтан бер юлы нәфсе яуызлығынан да һәм шайтан яуызлығынан да һаҡлауҙы һораған. Мәҫәлән, хәбәр ителеүенсә, бер ваҡыт Пәйғәмбәребеҙ (ғәләйһис-сәләм) Әбү Бәкергә әйтә: “Әйт:\nقل اللهم فاطر السماوات والأرض، عالم الغيب والشهادة، رب كل شيء ومليكه، أشهد أن لا إله إلا أنت، أعوذ بك من شر نفسي، ومن شر الشيطان وشركه، وأن أقترف على نفسي سوءاً أو أجره إلى مسلم. قله إذا أصبحت\nوإذا أمسيت وإذا أخذت مضجعك\n«Аллааһүммә фәтырус-сәмәәүәәти үәл-ард, ғәәлимул-гайби үәш-шәһәәдә, Раббә күллә шәй-ин үә Мәлиикәһү, әшһәдү әл-ләә иләәһә илләә әнт, әғүүҙү бикә миң шәрри нәфсии, үә миң шәрри шәйтаани үә ширкәһү, үә ән әҡтәрафә ғәләә нәфсии сүү-ән әү әджәраһү иләә мүслим.»\n“Эй, Аллаһ! Күкте һәм ерҙе бар ҡылыусы! Йәшеренде һәм асыҡты Белеүсе. Бөтә нәмәнең Раббыһы, шәһәҙәт бирәм: Һинән башҡа илаһ юҡ, үҙ нәфсемдең яуызлығынан, шайтан яуызлығынан һәм уның ширкенән Һиңә һыйынам, шулай уҡ үҙ нәфсемә ниндәйҙер яманлыҡ эшләүҙән һәм мосолмандарға яуызлыҡ ҡылыуҙан Һиңә һыйынам”.\nБыл һүҙҙәрҙе иртәле-кисле үә шулай уҡ йоҡларға ятҡанда әйт.” (әт-Тирмизи, Әбү Дауыд).\nАллаһҡа һаҡлауҙы һорап мөрәжәғәт итеү, Аллаһҡа тәүәккәл итеү һәм Уға ҡарата ихлас булыу үҙенә кешене итәғәт иттерергә теләгән шайтанға кәртә була.\nҮҙенең ҡоло һәм рәсүле Мөхәммәд ғәләйһис-сәләмгә, уның ғаилә ағзаларына һәм уның сәхәбәләренә Аллаһтың сәләме булһын.\n/Сәғид ибн Ғәли әл-Ҡахтаниҙың "Өшкөрә торған доғалар" китабынан./


Республика автоинспекцияһынан хәбәр итеүҙәренсә, уҙған ял көндәрендә Башҡортостанда үлемесле авариялар теркәлмәгән\nЮл осраҡтарында 25 кеше төрлө тән йәрәхәттәре алған. Туймазы районының Әгертамаҡ ауылында, 12-се модель водителе идара итеү һәләтен юғалтып, электр бағанаһына бәрелгән. Һөҙөмтәлә машиналағы 27 йәшлек пассажир ҡатын зыян күргән. Ошондай уҡ хәл Ишембай районында ла теркәлгән. Салауатта йәшәүсе ир 9-сы моделдә бағанаға бәрелеп, 30 йәшлек пассажиры менән бергә тән йәрәхәттәре алған.


Үткәндәрҙе иңләп, бөгөндәрҙе имләп, тиҫбе-һүҙҙәр теҙә һылыуҙар » Башкортостан кызы\nХикәйәсе булараҡ халыҡ һөйөүен яулаған Миләүшә Ҡаһарманованың шиғриәте лә үҙенсәлекле. Оҙаҡ йылдар Сибайҙа йәшәп, журналистикаға хеҙмәт иткән, яңыраҡ баш ҡалаға күскән үткер ҡәләмле Бөрйән ҡыҙының ирек һөйөүсән, ғорур, ихлас һәм бер аҙ дыуамал тәбиғәте сағыла унда.\nЕргә бөгөн тыумағанмын,\nТүгел кисә лә.\nНиндәй сер булһын ҡырҡтағы\nБөтөн серҙәр сиселгән дә\nХатта уйҙырмаһынан да\nНиндәй сер инде? Кит әле!\nШул ябайлығым серенән\nБул бары абай.\nЯңынан ҡайттыла миңә, ай, көсөм,\nҠабаттан башымды ҡалҡытыр өсөн.\nҠанаттарымды кирәм дә шыҡыям,\nҠолап ҡалһын, әйҙә, хәсрәт-таҡыям.\nСалтырап сәселеп китһен ҡоршауы,\nИшетелеп ҡалһын хатта ҡоршауы.\nЭлеккенән мин бит күпкә көслө лә,\nКөслө генә түгел, ғәййәр үслелә…\nАһ, булғанмын икән дә һуң сәмерғош!\nСәмерғошта кешеләрҙең ни йомош?\nҮҙ көлөмдән мин яңынан бар булған…\nМиңә хәҙер бары ирек пар булған.\nОҙаҡ торҙом дарыу һатҡан кибеттә,\nЙөрәк янып, ирендәрем кибеп тә.\nУнан ҡыйып шундай дауа һораным,\nКибетсе ҡыҙ бик тә аңлап ҡараны.\nБулһа уны үҙем йотор инем, ти.\nГел кеҫәмдә генә тотор инем, ти.\nТик ундайын ауырыуға дауа юҡ.\n...Хәтирәләр хәлде ала, һауа юҡ.\nӘбйәлил ҡыҙы Сәфинә Хәкимова Магнитогорск ҡалаһындағы бер ойошмала ҡырҡ йылға яҡын бухгалтер булып эшләгән. Һөнәре һандар менән эш итеүгә бәйле булһа ла, лирик күңеле шиғриәткә яҡын. Ҡалалағы «Аҡ ҡауырһын» әҙәби берекмәһенең әүҙем ағзаһы үҙнәшер менән ике китап сығарған. Шиғырҙары тыуған ергә, туған телгә, тормошҡа һөйөү менән һуғарылған.\nЯлғайым да яраһын,\nҺыр бирмәйсә, сабыр ғына\nЭй эҙләйем сараһын.\nЫуалғанда күңел күгем,\nОнталып ауыр һүҙҙән.\nЙөрәккәйем нисек сыҙай?\nНахаҡҡа нисек түҙәм?\nҮрәмен йәндә сатыр.\nЙөйһөҙ уңалһын яралар,\nБулайым йәнә матур.\nГел ҡара булмаҫ күк йөҙөм,\nЛәйсән ямғыры үтер.\nҠояштан яҙмаһын күңел,\nКеше яманы китер.\nЙылдар, сабыр итегеҙсе,\nҮтәһегеҙ осоп ҡына.\nХәсрәтте лә, бәхетте лә\nБилкәйенән ҡосоп ҡына.\nЙылдар, йылдар, сабаһығыҙ\nМәл ҡәҙерен белмәйенсә\nҒүмер сабып барып туҡтай.\nҺөйөү, көрәш, ынтылыштар –\nАртта ҡала шулай йылдар…\nЯҡты эҙҙәр ҡалдырһасы\nБеҙҙең сабып үткән юлдар…\nЗәңгәр тауҙар, сал ҡаялар\nБолоттары, гүйә, ҡымыҙ,\nКүтәреп эс туҫтаҡтан!\nШул тәбиғәт көс бирә лә,\nХыял өҫтәй мөхәббәт.\nҺыр бирмәй бында кешеләр,\nСабыр йәшәй – хәҡиҡәт!\nНамыҫ, түҙемлек, ихласлыҡ –\nЯбай башҡорт халҡында.\nУралтауҙа ҡолас йәйгәс –\nУл күктәргә яҡын да.\nАуырғазы һылыуы Зөһрә Килдина Ҡырмыҫҡалы районы Ибраһим ауылына килен булып төшкән. Ағинәйҙәр ҡороноң әүҙем ағзаһы ул, ауылдаштарының йәшәйешенә лә битараф түгел. Йәйҙәрен ҙур хужалығында өсәр йөҙ ҡаҙ үҫтерһә, ҡышҡы оҙон, тын кистәрҙә ижадҡа сума. Яҙмаларында үткән юлдарын барлай, тормош мәғәнәһе хаҡында уйлана.\nҒүмер үтә аҡҡан һыуҙар кеүек,\nТуҡталырға юҡ шул форсатым.\nЯҙҙар етә, ә артынан йәйҙәр\nСапҡан төҫлө егеп пар атын.\nҒүмеремдең һәр миҙгелен алып,\nОнотолоп китеп уйланам.\nМоңһоу көҙҙәрҙе лә күп күрҙем мин,\n(Ә тик йәйҙәр ине хыялым).\nҺалҡын ҡыштар йөрәгемә минең\nҮткер хәнйәр-боҙон ҡаҙаны.\nЯраларҙы һис ямарға бирмәй\nӘсе елдәр өткәс, баҙаным…\nТик һаман да ышанысым тере:\nНаҙлы яҙҙар килер күңелгә.\nКилерҙәр ҙә, йәшеллеккә манып,\nКүтәрерҙәр мине сөңгөлдән.\nТормош тигән юлдан атлап киләм,\nАлыҫтарға төбәп күҙемде.\nБарам әле оҙон юлым буйлап,\nБәлки, табырмын тип үҙемде.\nЮғалып та ҡалдым ярты юлда,\nБуталдырҙы сатаҡ юл саты.\nАҙашты ла, болан балаһылай,\nЭй ярһыны йәнем, эй сапты.\nМаяҡ булып балҡып тау артында\nИман нуры әйҙәй үҙенә.\nШул нурҙарға етеп бер ҡойонһам,\nТабылырмын кеүек үҙемә.\nҠарағусҡыл сәстәреңә, атай,\nТормош юлың эҙен ҡалдырған.\nБаҫҡан аҙымыңды һанай-һанай,\nКөмөш тәңкәләрен яуҙырған.\nӘле һаман иҫтәремдән сыҡмай\nКескәй генә ҡыҙҙың ҡулдары,\nАтаһының әйткән һүҙен йыҡмай,\nКөмөш тәңкәләрҙе йыйғаны.\nЙыйғаны һәм иң бәхетле булып\nУлтырғаны атай иңендә.\nҠалғанмындыр ана шулай ғына\nХәтереңдә, атай, һинең дә.\nМоңһоу, уйсан, сабыр ҡараштарың\nИңләр ине сикһеҙ офоҡто...\nИркә ҡыҙҙың тәңкә йыйған сағын\nҺағынып та бөгөн бойоҡтом.


Иҡтисади Башҡортостан - 10.06.21 Республика сәйәхәтселәр өсөн иң уңайлы ун төбәк исемлегендә | Выпуск передачи ГТРК «Башкортостан» | 227454\n15:25 — 10 июня 2021\nБашҡортостан сәйәхәтселәр өсөн иң уңайлы 10 төбәк исемлегендә. Быйыл беҙҙең республикаға килеүсе туристар һаны 3 миллионға етер тип күҙаллана. Етер ҙә, сөнки Башҡортостандың саф, таҙа һыулы Асылыкүл, Талҡаҫ, Яҡтыкүлен, мәғрүр ҡаялы Ҡараташ, Ирәмәл, Ямантауҙарын, диңгеҙ яры сервисынан бер ҙә ҡалышмаған Павловка, Нөгөш буйын бер күргәндән ҡабат барғы килеп кенә тора. Шифаханаларының даны Рәсәй төбәктәренә генә түгел, сит илдәргә таралған төйәгебеҙ сәләмәтлек туризмының нигеҙен нығыта. Уникаль Шүлгәнташ мәмерйәһе үҙенең серлелеге менән арбап иң алыҫтағы туристы ла йәлеп итеп тора.\nЭске туризмға этәргес биргән пандемия бихисап проблемаларҙы ла асып һалды. Үткән йыл йәй айҙарына тура килгән ажиотажға бер кем дә әҙер түгел ине, ихтыяж тулыһынса ҡәнәғәтләнлдерелмәне, һорау булғас тәҡдим итеүсеһе лә табылды, тармаҡта бер көнлөк ҡырағай фирмалар күбәйҙе. Ҡырағайлыҡты раҫлаған бер генә статистика — былтырғы йыл үҙ аллы туристар һаны 3 тапҡырға артҡан.\nПроблемаларҙы танырға һәм төҙәтергә етерлек ваҡыт булды, пандемиялы икенсе йәйҙе бик оптимистик кәйефтә ҡаршы алып торабыҙ. Быға туристик кешбэк программаһының оҙайтылыуы ла яҡшы этәргес. Күп йүнәлештәр буйынса сиктәр асылһа ла туристик миҙгелдә Башҡортостан даирәләрен иңләр, милли аш-һыуынан тәмләп, ҡымыҙ, буҙа эсеп ял итер туристар етерлек булыр. Булыр ғына түгел, бар ҙа.\nРәсәй туриндустрияһы берлегенең Башҡортостан төбәк бүлексәһе етәксеһе Кинйә Күскилдин менән әңгәмә ҡорабыҙ.


15 һөҙөмтәле йыл\nБөгөн «Берҙәм Рәсәй» сәйәси фирҡәһе үҙенең юбилейын билдәләй. Илдең иң ҡеүәтле сәйәси ойошмаһына тап 15 йыл элек, 2001 йылда нигеҙ һалынған. Шунан бирле партия үҫешә, йылдан-йыл уның сафына йәмғиәттең иң абруйлы ағзалары баҫа, «Берҙәм Рәсәй» тормошҡа ашырған проекттар ҙа киңәйә. Ҡотлау телмәрендә Владимир Путин да партияны реаль көс тип баһаланы. «Берҙәм Рәсәй» сәйәси фирҡәһенең Башҡортостан төбәк бүлексәһе депутаттары юбилей көнөн тантаналы ултырыш менән ҡаршы алды.\n«Йондоҙсоҡтар» өлгөлө бейеү ансамбле сираттағы концертына әҙерләнә. Яңы һалынған бейеүҙәр, өр-яңы костюмдар. Күҙҙең яуын алып торған милли кейемдәрҙә сәхнәгә сыҡҡы ғына килеп тора, ти ҡыҙҙар. Тамашаларҙы улар хәҙер көн дә ҡуйырға әҙер.\nБейеүселәр хәҙер сәхнәлә ҡурҡмайынса баҫа. Быға тиклем бейеү түгел, мәҙәниәт йортоноң эсенә инергә лә шөрләй торғайныҡ, ти улар. Үткән быуаттың етмешенсе йылдарында төҙөлгән ауыл клубы бер тапҡыр ҙа ремонт күрмәгән. Түбәнәнән һыу аҡҡан, стеналар ҡойолоп төшә башлаған, ҡышын йылы тормаған. Хәлде ҡырҡа үҙгәртеүгә «Реаль эштәр» ярҙам итә. Яҡшымбәт мәҙәниәт клубын «Берҙәм Рәсәйҙең» ошо проекты сиктәрендә төҙөкләндереүҙе ауыл халҡы үҙе күтәреп сыға. Һөҙөмтәлә бында түбә таҡтаһы алыштырыла, стеналар яңыртыла. Республика ҡаҙнаһынан төҙөкләндереү эштәренә 245 мең һум аҡса бүленһә, урындағы бюджет йөҙ мең һум өҫтәгән.\n2015 йылда «Реаль эштәр» проекты сиктәрендә граждандарҙың 900-ҙән ашыу башланғысы ҡағыҙҙан ысынбарлыҡҡа күскән. Республика халҡы был эшкә 200 миллион һумдан ашыу аҡса туплаған. Әлеге ваҡытта «Берҙәм Рәсәй» партияһы сиктәрендә тормошҡа ашырылған проекттары буйынса Башҡортостан Рәсәй алдынғыһы.\nБынан тыш, партияға сәйәси аренала ла тиңләшеүселәр юҡ тип билдәләне ҡотлау телмәрендә Рөстәм Хәмитов. Мәҫәлән, быйыл Берҙәм тауыш биреү көнөндә Башҡортостанда «Берҙәм Рәсәй» кандидаттары өсөн бер миллион ике йөҙ мең кеше тауыш биргән. Дәүләт Йыйылышы-Ҡоролтайҙа ла, Өфө ҡала советында, муниципаль советтарҙа «Берҙәм Рәсәйҙәр» күпселекте тәшкил итә. Был ышаныс шул иҫәптән ҙур яуаплылыҡ та тип билдәләне сығышында төбәк етәксеһе.\nБайрам көнөндә лә «Берҙәм Рәсәй»ҙәр эш менән мәшғүл. Бөгөн партияның президиумы ултырышында һәр район һәм ҡала бүлектәре янында фирҡә ветерандары советын булдырыу тураһында ҡарар ҡабул ителде. Сәйәсәт аҡһаҡалдары тәжрибәһе бөгөн дә көнүҙәклеген юғалтмай. «Берҙәм Рәсәй»ҙәрҙең пландарында иһә артабан тауыш биреүселәрҙең ышанысын аҡлау буйынса эштәрҙе дауам итеү.


6,5% менән ташламалы ставка буйынса ипотека | ГТРК «Башкортостан» — Новости Уфы и РБ\nРеспубликала 6,5% менән ташламалы ставка буйынса ипотека кредиттары бирелә башланы. Был программаны Рәсәй президенты Владимир Путин раҫлағайны. Рәсәй Федерацияһының теләгән һәр гражданына кәметелгән процент менән беренсе торлаҡ алыу мөмкинселеге бар.\nКүп балалы Богдановтар ғаиләһе өйләнешкәндән алып ҡуртымдағы фатирҙа йәшәгән. Ҡыҙғанысҡа ҡаршы, оҙаҡ йылдар дауамында торлаҡ алыу мөмкинселеге юҡ ине, ти Юлиә һәм Игорь. Тик быйыл ғына, ниһайәт, уларҙың күптәнге хыялы тормошҡа ашты.\n6,5% менән льготалы ипотека программаһын Владимир Путин апрель уртаһында тәҡдим иткәйне. Был программаны Рәсәй президенты хөкүмәткә 1 майға тиклем раҫларға ҡушҡайны. Әле Башҡортостанда ташламалы ипотека программаһында алты финанс ойошмаһы ҡатнашырға теләк белдергән.\nЯңы йорттан фатир алыу өсөн ташламалы ипотеканы быйыл 1 ноябргә тиклем юлларға мөмкин. Тәүге торлаҡты һатып алыу өсөн төбәктә өс миллион, ә Мәскәү, Санкт-Петербург, шулай уҡ Мәскәү һәм Ленинград өлкәләрендә 8 миллион һумға тиклем ипотека кредиты бирелә.\nБыл программала Рәсәйҙең ниндәй ҙә булһа гражданы ҡатнаша ала. Кредит егерме йылға раҫланған, кәметелгән процент ипотека дауамында ғәмәлдә ҡала. Әле төҙөүсе компаниялар иһә торлаҡ һатып алыу ихтыяжының 20 процентҡа артыуын билдәләй.\nЛьготалы ипотека программаһы иҡтисадҡа ярҙам итер тигән өмөттә эшләй. Дәүләт хеҙмәте менән офисҡа бармайынса, электрон форматта ла ҡулланырға мөмкин. Банктар ҙа онлайн рәүештә килешеүҙе рәсмилләштерә ала. Ташламалы ипотека буйынса документтарҙы быйыл беренсе ноябргә тиклем юлларға кәрәк.


Үрге Маншыр ауыл Советы (Илеш районы) — Башҡорт Википедияһы\nҮрге Маншыр ауыл Советы (Илеш районы)\nҮрге Маншыр ауыл Советы\nҮрге Маншыр ауыл Советы — Илеш районында 2008 йылда бөтөрөлгән административ-территориаль берәмек һәм ауыл биләмәһе (муниципаль берәмек тибы). Почта индексы — 452282. ОКАТО коды — 80230820000. Иғмәт ауыл Советы менән берләштерелә.\nҮрге Маншыр ауылы — административ үҙәге, Буләк ауылы\nИлеш районы буйынса:\nИғмәт ауылында административ үҙәге менән, «Иғмәт» атамаһын һаҡлап, Иғмәт һәм Үрге Маншыр ауыл Советтарын берләштерергә. Үрге Маншыр ауыл Советының Үрге Маншыр, Бүләк ауылдарын Иғмәт ауыл Советы составына индерергә.\nИғмәт ауыл Советының сиктәрен тәҡдим ителгән схема картаһына ярашлы раҫларға.\nИҫәп мәғлүмәттәренән Үрге Маншыр ауыл Советын алып ташларға\n2008 йылға Саҡмағош һәм Дүртөйлө райондары, Иғмәт ауыл Советы, Рсай ауыл Советы, Сүлте ауыл Советы, Бишҡурай ауыл Советы муниципаль берәмектәре менән сиктәш («Башҡортостан Республикаһында муниципаль берәмектәрҙең административ үҙәктәре, сиктәре һәм статусы тураһында» 2004 йылдың 17 декабрендәге 126-з һанлы Законы»).\nhttps://ba.wikipedia.org/w/index.php?title=Үрге_Маншыр_ауыл_Советы_(Илеш_районы)&oldid=842851 ҡабул ителгән\nБыл бит һуңғы тапҡыр 15:52 26 октябрь 2018 үҙгәртелгән.


«АММА» ғилми -етештереү предприятиеһы,, яуаплылығы сикләнгән йәмғиәте |\n«АММА» ғилми-етештереү предприятиеһы, яуаплылығы сикләнгән йәмғиәте — ул блоклы-модуль ҡорамалдар етештереүгә махсусланған компания.\nБарыһынан да элек, АММА компанияһы үҙ Заказсыларының ихтыяждарын тулыһынса ҡәнәғәтләндереүгә йүнәлеш алған, шул уҡ ваҡытта беҙ хеҙмәткәрҙәребеҙҙең, дөйөм йәмғиәттең мәнфәғәттәрен иҫәпкә алырға тырышабыҙ, шулай уҡ тирә-яҡ мөхиткә һаҡсыл мөнәсәбәттәбеҙ.\nЭшмәкәрлегебеҙ барышында беҙ – бер станция етештереү булһынмы йәки ниндәй ҙә булһа объект өсөн тулы технологик ҡорамалдар комплексын әҙерләү булһынмы – үҙебеҙ ҡатнашҡан проекттарҙы юғары һөҙөмтәле итеп тормошҡа ашырыу өсөн фәнни белемде лә, ғәмәли тәжрибәне лә ижади файҙаланабыҙ.\nКомпанияның миссияһы–углеводородтар сығарыу процесының, нефть һәм газ объекттарын төҙөүҙең һөҙөмтәлелеген арттырыуға булышлыҡ итеү.\nАММА эш биреүселәрҙең «Башҡортостан Республикаһы төҙөүселәре союзы» үҙ-үҙен көйләүсе ойошмаһының коммерция булмаған партнёрлыҡ ағзаһы булып тора.\nКомпания эшмәкәрлеге Рәсәйҙең төп страховка компанияларының береһе тарафынан страховкаланған.\nБеҙ продукция сифатын, етештереү технологияһын, процестар менән идара итеү алымдарын даими рәүештә камиллаштырабыҙ, Халыҡ-ара стандарттарға яуап биргән продукция сығарырға тырышабыҙ. Предприятиела сифат менеджменты системаһы индерелгән; уға ярашлы, бөтә продукция ҡәтғи техник контроль үтә.\nКомпаниялағы барлыҡ процестар ҙа аныҡ билдәләнелгән, был продукция сифатының тотороҡло юғары кимәлен тәьмин итә.\nИнновацион продукттарға ҙур әһәмиәт бирелә. АММА блоклы-модуль насос станцияһы һуңғы яңылыҡтарҙың береһе булып тора, уның файҙалы моделе Интеллектуаль милек, патенттар һәм тауар тамғалары буйынса федераль хеҙмәттә (Роспатент) теркәлгән.


ИШЕҮ, ТАТАРҘЫҢ УРЫНЫН ҠЫРЫП ЙЫУ, ТИГӘН БУЛАЛАР...\n6 Февраль 2020, 14:00\nТатар милләтле дуҫтарыбыҙ үҙҙәренә ауыр ҡабул итмәһен, халҡыбыҙҙа, уйынлы-ысынлыраҡтыр, бәлки, “Татарҙың ултырған урынын ҡырып йыу”, тигән әйтем йөрөй. Ә бына Байғаҙыла, киреһенсә, татар башҡорттоң урынын ҡырып йыуған.\nАуылға һыуытҡыс ремонтлаусылар барып төшә һәм кем мөрәжәғәт итә, шуның һыуытҡысын ремонтлап йөрөйҙәр. Сират апайым менән еҙнәмдәргә килеп еткәндә кис мәле була инде. Теге оҫталар ҡунырға урын белешә башлайҙар. Киң күңелле еҙнәм мосафирҙарға әсәйемдең өйөнөң сит яғында ҡунып сығырға тәҡдим итә. Әсәйем байтаҡтан икенсе ауылда йәшәгән кинйә ҡыҙында булғас, өйө барыбер буш тора. Ә еҙнәм менән апайымдар өйҙәрен беҙҙең атай нигеҙенә – әсәй менән бер ихатаға ҡорҙолар.\nӘсәйемдең өйө алты мөйөшлө: ситке яғы һәм төпкө яғы бар. Уртала ишек. Еҙнәй ике тахта, бер диван булған төп яҡты бикләп ҡуя ла, сит яҡта ғына йоҡларға рөхсәт бирә. Ә унда бер кешелек кенә тахта тора.\nИртәнсәк апайым барып инһә, былар ап-аҡ ҡына баҡырса ҡайнатып сәй эсеп ултыралар, ти. Һүрәте әсәйемдең оҙаҡ йылдар тотоноуҙан, өҙлөкһөҙ мейес плитәһендә ултырыуҙан инде ҡарая төшкән баҡырсаһыныҡына оҡшаған булғас, апайым, аптырап, был сәйнүктең ҡайҙан хасил булыуы хаҡында һораша.\nБаҡтиһәң, урын бер кешелек кенә булғас, ирҙәр алмашлап йоҡлағандар икән. Бер сосорағы төндә нимә эшләргә белмәй, иптәшенең рәхәтләнеп етенсе төшөн күрә-күрә йоҡо һимерткәнен ҡарап ултыра торғас (телевизор төп яҡта, ауылда кеҫә телефоны тотмай), әсәйем күптән ҡырҙа булыу сәбәпле, бер аҙ саң баҫып киткән һауыт-һабаһын йыуырға керешеп киткән икән. Теге баҡырса ла шул “яуға” эләккән.\n-Мин өйҙә лә шулайтып һауыт-һаба йышырға яратам ул. Шуға микән, бисәләр тормай ул миндә, ҡайта ла китәләр, - тип көлә, тей, теге уңған татар, етмәһә.\nТатарҙың ултырған ултырғысын апайым аҙаҡ ҡырып йыуғанмылыр-юҡмылыр, иллә мәгәр татар шулайтып әсәйемдең донъяһын ҡырып-йыуып ҡайтып киткән. Ишеү, татарҙың урынын ҡырып йыу, тигән булалар.


Яҙыусы Айгиз Баймөхәмәтов: «Һайлауға барыу өсөн төндә Башҡортостанға ҡайтып еттем» // Мәҙәниәт | новости башинформ.рф\nЯҙыусы Айгиз Баймөхәмәтов: «Һайлауға барыу өсөн төндә Башҡортостанға ҡайтып еттем»\n18:57, 9 сентября 2018 Мәҙәниәт\n«Бөгөн республикабыҙ яҙмышы — беҙҙең ҡулдарҙа. Әгәр һәр ҡайһыбыҙ был көндә яуаплылыҡ күрһәтеп, лайыҡлы кандидат өсөн тауыш бирһә генә тормошобоҙҙо яҡшы яҡҡа үҙгәртә алабыҙ», — тип белдерҙе яҙыусы, Ш. Бабич исемендәге дәүләт йәштәр премияһы лауреаты, Рәсәй Яҙыусылар союзы ағзаһы Айгиз Баймөхәмәтов.\nЯҙыусы тауыш биреүҙә ҡатнашыу өсөн кисә төндә һуң ғына Силәбе өлкәһенән ҡайтып етеүе хаҡында һөйләне.\n«Иртән үк үҙемдең һайлау участкаһына барҙым, әле бер тапҡыр ҙа һайлауҙан ситтә ҡалғаным юҡ, сөнки был — минең гражданлыҡ бурысым, — ти Айгиз Ғиззәт улы. — Һайлау кампанияһының нисек әүҙем барыуын барыбыҙ ҙа күрҙек. Депутатлыҡҡа кандидаттар бик күп осрашыуҙар үткәрҙе, алыҫта урынлашҡан ауылдарға ла барып етте. Һайланғандан да һуң да улар халыҡ менән шулай йышыраҡ осрашһын ине».\nӘлеге ваҡытта яҙыусы шартлы рәүештә «Алдаҡсы» тип аталған яңы китабы өҫтөндә эшләй. Повесть Ғаилә йылына арналған. Был — танылған яҙыусының Ғаилә йылында донъя күргән алтынсы китабы була.\nОшо көндәрҙә яҙыусы Мәскәүҙә түңәрәк өҫтәлдә ҡатнаша, унда милли әҙәбиәтте пропагандалау буйынса мәсьәләләр ҡарала. Ул сараға эксперт итеп саҡырылған. Һуңынан Айгиз Баймөхәмәтов Астана ҡалаһына Евразия яҙыусылары форумына оса.\nТеги: һайлау, комментарийҙар


Кем аҡыллы? » Башҡортостан гәзите\n"Башҡортостан гәзите" » Йәмғиәт » Кем аҡыллы?\nКем аҡыллы? 17.04.2018 // Йәмғиәт\nКүрше ауылда мәктәп ябылғас, район үҙәгендә эшләй башланы Гөлмирә.\n– Пенсияға тиклем ике йыл ғына ҡалды, нисек тә түҙермен инде, аҡса кәрәк бит, – тине ул миңә. – Өй тирәһенә күҙ һалып тор, маршрут автобусында кискә ҡайтып етермен!\nАҙнаһына өс көн барып, район үҙәге мәктәптәренең береһендә уҡыта ла башланы.\n– Автобуста йөрөүе ҡыйындыр, үҙең праваға уҡыйһыңмы әллә?– тинем, көлөмһөрәп. Уның техникаға яҡын килергә лә ҡурҡыуын беләм инде. – Транспортта урын бирәләрме һуң?\n– Юлда төрлө кеше осрай, урын биргәндәр ҙә бар, айырыуса элекке уҡыусыларым,– тине ул, ғорурланып. – Ҡайһы бер көндәрҙә 35 саҡрымды үткәнсе аяғөҫтө ҡайтырға ла тура килә.\n– Шулайҙыр инде.\n– Бөгөн бер ҡыҙыҡ та, ҡыҙғаныс та хәлгә юлыҡтым әле, – тип серле генә әйтеп ҡуйҙы уҡытыусы күршем.\n– Йәле, һөйлә.\n– Шулай маршрут автобусы килеп туҡтаны. Байрам алды булғас, ауылға ҡайтыусылар ифрат күп. Этеш-төртөшкә ҡыҫылмай ғына иң аҙаҡҡы булып индем. Алда ултырғандарға күҙ һалам: беренсе рәттә 12-13 йәш тирәһендәге малай. Мине таный, әлбиттә, ололарға урын тәҡдим итергә кәрәклеген дә аңлай, тик баҫып барыуы уңайһыҙ икәнен белә. Етмәһә, артҡы рәттә ултырған әсәһе ҡарашы менән генә малайын тыйып бара. “Ултыр, ултыр, билетҡа, урынға аҡса түләнгән, ниңә һин баҫып барырға тейеш?” – ти әсәнең күҙҙәре. Малай яңы ғына һатып алған телефон ҡумтаһындағы ялтыр хәрефтәрҙе уҡырға маташа. Ҡытайса яҙылған иероглифтарҙы аңламаһа ла, иғтибарын шунда йүнәлткән.\nУның янында тынсыу салонда ҡыҙарып бешеп урта йәштәрҙәге ир ултыра. Битенә йәбешкән күҙлеген ара-тирә сисеп һөртөштөрөп ала. Әллә шулайтып үҙен меҫкен хәлдә күрһәткеһе килә: йәнәһе, уға ла еңелдән түгел.\n– Кит, оятһыҙҙар, урын бирһәләр, нимә булған? Ир баштары менән, ниңә үҙең әйтмәнең? – тинем мин түҙмәй.\n– Юҡ, уларҙың да ултырып барырға хаҡы бар. Түләгәндәр бит...\n– Аһ-аһ, эш аҡсала ғынамы ни! Кешелек сифаты кәрәк!\n– Ярай, тыңлап бөт әле. Автобуста юл ыңғайындағы урыҫ ауылы кешеләре лә бар, тик үҙебеҙҙең яҡтыҡылар күберәк. Урта рәттә ҡара күҙлек аша тәҙрәгә бағып таныш бер ҡыҙ бара. Ҡолағына тыҡҡан наушниктары аша күңелле көй тыңлайҙыр йә булмаһа яуапһыҙ мөхәббәт хаҡында моңһоу йыр... Тышҡы ҡиәфәте ялтырап торһа ла, урын тәҡдим итергә күңел матурлығы кәрәк шул.\n– Ә-ә-ә, һабантуйҙа йырлаған йырсы ҡыҙмы ни?\n– Нәҡ үҙе!\nЭргәмдә генә барған йәш егет урыҫ милләтенән. Уның да тороп урын бирергә тәрбиә кимәле етеңкерәмәй.\nАяҡтарҙы алмаш-тилмәш баҫҡылап барыуымды дауам итәм. Күрше ауылдарҙан бер нисә кеше төшөп ҡалды. Салонда баҫып барыусылар иҫәбендә һаман да юлымды дауам итәм.\nЭйе, беҙ мәктәптә уҡыған осорҙа тормош ҡиммәттәре икенсерәк ине. Уҡытыусылар ҙа, атай-әсәйҙәребеҙ ҙә ололарға урын бирергә, уларға ҡарата ихтирамлы, иғтибарлы булырға өйрәтте. “Изгелек күрһәтһәң, үҙең дә изгелек күрерһең” тип әйтә ине өләсәйҙәр. Тик йәш саҡта ҡартлығың бик алыҫта кеүек күренә шул. “Эй, балалар, һеҙ булырһығыҙ, беҙ генә булалмабыҙ”, – ти торғайны күршебеҙҙә генә йәшәгән әбей. Ҡойонан көйәнтәләп һыу алып килеп, магазинға барып йомоштарын йомошлап, керҙәрен йыуып биреүем иҫемә төштө. Яңғыҙ әбейҙең рәхмәттәрен, фатихаһын алып ҡалғаныма әле лә һөйөнәм. Бер рәхмәт мең бәләнән ҡотҡарыр.\nБаянан бирле эргәмдә бәхәсләшеп ултырғандарға күҙ һалдым. Ирле-ҡатынлы был икәүҙе ауыл халҡы “аҡылға бер төрлөрәк” тип йөрөтә. Бәләкәй бер ауылда үҙаллы көн күрә улар. Икеһе лә инвалидлыҡ пенсияһын алып йәшәй, балалары юҡ. Аҙыҡ-түлеккә район үҙәгенә йыш йөрөйҙәр, үҙҙәренең хоҡуҡтарын яҡшы беләләр, шунлыҡтан район хакимиәте юлын да тапарға күнеккәндәр. Улар ауыл яңылыҡтарын күп белә, һинең хәлеңде әллә ҡайҙан белеп-ишетеп тора. Һаулыҡ һорашмайынса эргәңдән үтеп китмәҫ, таныш-тоношҡа сәләм ебәрмәй ҡалмаҫ.\nИре – төҫһөҙләнеп бөткән иҫке кейемдә, битен һаҡал-мыйыҡ баҫҡан. Ҡатын кеше, йәйге селлә булыуға ҡарамаҫтан, ҡара-һоро күлдәктән, ағара башлаған сәсен яулыҡ аҫтына йәшергән, бер шәлкеме сығып, тирләгән маңлайына уҡмашҡан.\n– Тик кенә ултыр! Һинең дә аяғың ауырта, – тине ҡатын, ҡарашын кәрәкле урынға йүнәлтә алмай алан-йолан ҡаранып.\n– Өйрәтмә миңә! – тине ир, баһаһын белеп.\nУрынынан ҡуҙғалған ирен йән асыуынан тотоп ҡатын кире урындыҡҡа тартты.\n– Ултыр, тигәс, ултыр!\nИргә уңайһыҙ булып китте, ахыры, ул ғәйепле ҡарашын йәшереп, тороп баҫты ла:\n– Ултырығыҙ, – тине.\nМин рәхмәт әйтеп урындыҡҡа ултырҙым. Асыуланған ҡатын ауыҙ эсенән ниҙер мыңғырлап ҡуйҙы ла тынып ҡалды...\nМин дә уйға ҡалдым: ауылда кем аҡылға бер төрлөрәк?\nАвтор: Минира БИКӘНӘСОВА.\nАэропортҡа – яңы исем 15.10.2018 // Йәмғиәт\nРәсәй Федерацияһының Йәмәғәт палатаһы Рус географик йәмғиәте Рәсәй хәрби-тарихи йәмғиәте менән...\nӘруахтар йорто кәртәләнде 15.10.2018 // Йәмғиәт\nСтәрлебаш районы Түбәнге Ибрай ауылы халҡы дөйөм көс менән яҙ көнө зыяратта өмә ойоштороп, уның...\nҺыуытты... 15.10.2018 // Йәмғиәт\nБашгидрометүҙәк синоптиктары хәбәр итеүенсә, был аҙна башында республикала һалҡын һауа торошо...\nПассажирҙар мәнфәғәте көнүҙәк 15.10.2018 // Йәмғиәт\nБөгөн республика Хөкүмәтендә үткән кәңәшмәлә Башҡортостан Башлығы вазифаһын ваҡытлыса башҡарыусы...\nҠарттар нисек йәшәй? 15.10.2018 // Йәмғиәт\nБашҡортостан Башлығы вазифаһын ваҡытлыса башҡарыусы Радий Хәбиров Өфө ҡарттар һәм инвалидтар...\n“Ҡартайырға әле иртәрәк...” 13.10.2018 // Йәмғиәт\n70 йәшкә етеп килгәндә яҙмышыңды ҡырҡа үҙгәртеп, барыһын да өр-яңынан башлап буламы? Хаҡлы ялға...\nЕҙем етемһерәмәйәсәк 13.10.2018 // Йәмғиәт\nРеспубликала “Еҙем” тәбиғәт паркын булдырыуға 16,6 миллион һум аҡса йүнәлтеләсәк. 36 гектарҙа...\nЛидерҙарға юл асыҡ! 12.10.2018 // Йәмғиәт\nМәскәүҙә идарасыларҙың сираттағы “Рәсәй лидерҙары” конкурсы башланды. Ул – “Рәсәй – мөмкинлектәр...\nУрман ҡыҙы 12.10.2018 // Йәмғиәт\nУңғандарҙың ризығы мул, тормошо болло. Май тәпәне тышынан билдәле тигәнде раҫлап, Ғәлиевтәрҙең...\nБеҙҙе арҡалы иткән атайҙар 12.10.2018 // Йәмғиәт\nБөйөк Ватан һуғышы осоро йылдан-йыл алыҫлаша, ләкин дәһшәтле дәүер, яу ҡырҙарындағы ҡан ҡойош, ул...\n“Йылдар аша баш эйәбеҙ һеҙгә, Һуғыштарҙа ҡалған ҡорбандар!” 12.10.2018 // Йәмғиәт\nБөйөк Ватан һуғышы тамамланыуға 73 йыл үтеп, туптар, бомбалар шартлау тауышы тынған был ерҙәрҙә...\n“Һанлы телевидениеға күсеү – ул заман талабы” 12.10.2018 // Йәмғиәт\nИлебеҙҙә телевидение өр-яңы этапҡа аяҡ баҫа. 2019 йылдың ғинуарынан барлыҡ федераль каналдар һанлы...\n№ 118 (27520) 2018 йыл, 12 октябрь, йома\nТашламалы хаҡҡа яҙылып ҡалығыҙ!\n4—14 октябрҙә Рәсәй почтаһы гәзит-журналдарға...


Менән италияға бушлай онлайн ч донъя ч донъя ч тараторить\nРәхим итегеҙ Италия-ч ч бушлай онлайн Италия өсөн кулланыусылар.\nИталияла Италия-береһе менән аралашып бушлай онлайн ч һәм ч. Чатта аралашҡан ҡыҙҙар менән егет яңғыҙ йәшәгән өсөн тере чат һәм теркәү номеры булмаған өсөн италияла италия. Донъяға рәхим итегеҙ сат (сат Италия) һәм донъялағы иң яҡшы номерҙары һәм бушлай тәьмин ч.\nIRC беҙгә бушлай онлайн ч донъя селтәренә ҡушыла\nТимәк, мең кеше килгән онлайн-чан һәм башҡа малай менән ҡыҙ теркәлгән.\nКеше һәм донъяға килгән һәр кеше донъяның бер өлөшө ч\nменән таныштырыу, уларҙы бушлай онлайн чатта теркәлергә килә. Кличка регистрында теркәлгән йәки теркәлгән теләсә башҡа ниндәй йәки кәрәк түгел. Порядочный һинең кем менән аралаша, донъя менән һәм наслаждайся ҡушылдығы тараторить ябай һәм яҡшы. Донъя сат (сат Италия) менән тоташтырған селтәр номерына IRC чан, һәм унда теркәлгән кешеләрҙең стороженкоға реестры ҡулланырға мөмкин түгел, шулай уҡ тч ч тч залында булды, тимәк, бер-береһе менән аралаша ала.\nТимәк, беҙ ч осраҡлы булмай, унда файҙаланыусы незнакомцы кешеләр донъя менән аралашыу өсөн килгән. Донъя сат (сат Италия) тәҡдим онлайн-осраҡлы өсөн видео чат-сат менән незнакомцы. Беҙ шәхси хеҙмәттәр күрһәтеү ч(ПМ) замок замок кисәнән һуң уларҙы башҡа бер кем рөхсәт пм файҙаланыусыларҙы мөмкин түгел. Был код аша үҙемә дуҫтар мөмкинлеген файҙаланыусы мөмкин индерелгән (ғилми-нәшриәт ҡатнашыусы) был кеше, ул һеҙ телисез өсөн рөхсәт ч ПМ. Шулай итеп, беҙҙең администратор һәм модераторы булып, өсөн, хаҡында айыртырға чаты аша һәм улар файҙаланыусы ебәргән\n← Italiana Chatroulette: Bazoocam\nЯҙып, ғаилә парҙары һәм, декабрь, ваҡиғалар Триест →


Рөстәм Хәмитов Ляонин провинцияһының Ҡытай Коммунистик партияһы комитеты секретары Ван Минь менән осрашты // Сәйәсәт | новости башинформ.рф\nРөстәм Хәмитов Ляонин провинцияһының Ҡытай Коммунистик партияһы комитеты секретары Ван Минь менән осрашты\n14:34, 21 мая 2014 Сәйәсәт\n19 майҙа Шэньянда (Ҡытай Халыҡ Республикаһы) Башҡортостан Президенты Рөстәм Хәмитов менән Ляонин провинцияһының Ҡытай Коммунистик партияһы комитеты секретары Ван Миндың (Wang Min) осрашыуы уҙҙы. Осрашыу барышында Башҡортостан менән Ляонин провинцияһы араһында хеҙмәттәшлек перспективаларын тикшерҙеләр.\nВань Минь Рөстәм Хәмитовты провинцияның дөйөм хәле менән таныштырҙы. Бында 44 миллион кеше йәшәй. Провинция Ҡытайҙың мөһим сәнәғәт базаһы булып тора. Төп тармаҡтар – машина эшләү, металлургия, нефть эшкәртеү, ауыл хужалығы. Провинция башлығы шулай уҡ, 1999 йылда Өфө менән Шэньян араһында хеҙмәттәшлек тураһында килешеү төҙөлгәйне, тип иҫкә алды.\n— Башҡортостан һәм Өфө ҡалаһы менән иҡтисад, мәҙәниәт, мәғариф, экология өлкәһендә хеҙмәттәшлек итергә теләйбеҙ. Шэньян һәм Өфө – туғандаш ҡалалар, артабан да Ляонин провинцияһы менән Башҡортостан араһында хеҙмәттәшлекте үҫтерер инек, — тине Ван Минь.\nРөстәм Хәмитов Башҡортостандың иҡтисад майҙаны һәм структураһы буйынса бик ныҡ Ляонинға оҡшауын билдәләне.\n— Беҙ ҡараныҡ, һеҙҙә юлдар матур, бик күп торлаҡ төҙөлә. Һеҙ сәнәғәттә иң яҡшы технологияларға эйә. Беҙ ҙә был йүнәлештә эшләйбеҙ, һәм шул юҫыҡта беҙгә Ҡытай Халыҡ Республикаһы бизнесының ярҙамы кәрәк. Предприятиеларыбыҙҙың һеҙҙең ил территорияһында ла файҙаланырға мөмкин булған алдынғы технологиялары бар. Миҫалға, беҙҙә скважинар быраулау өсөн уникаль ҡорамалдар сығаралар. «Хайчен Нефтемаш» сығарған кеүек быраулау ҡоромалдары юҡ, әммә ер бырауҙар үҙҙәре бар. Ляонин предприятиеһы менән беҙҙең мөмкинлектәрҙе берләштереү өр-яңы сифат булдыра алыр ине, — тине Рөстәм Хәмитов.\nБашҡортостан Президенты, «Хайчен Нефтемаш» компанияһы менән Башҡортостанда нефть быраулау өсөн ҡорамалдар етештереү буйынса предприятие төҙөү мәсьәләһе буйынса әүҙем һөйләшеүҙәр алып барыла, тип хәбәр итте.\n— Был идеяны дөрөҫ тип иҫәпләйбеҙ һәм башланғысты хуплаясаҡбыҙ. Ляонин провинцияһы етәкселегенең шулай уҡ был проектты хуплауын теләйем, — тине Рөстәм Хәмитов. — Республикабыҙҙа әлегә Ҡытай Халыҡ Республикаһының бизнесы юҡ. Һәм был проект Ҡытай бизнесы ҡатнашлығы менән тәүге масштаблы проект булыр ине.\nШулай уҡ Рөстәм Хәмитов, элек Башҡортостан вуздарында Ҡытай Халыҡ Республикаһы студенттары уҡыны һәм республика фән, мәғариф, мәҙәниәт өлкәһендә мөнәсәбәттәрҙе яңынан башларға әҙер, тип билдәләне.\nБашҡортостан Президенты Ван Минды һәм Ляонин провинцияһы делегацияһын хеҙмәттәшлек тураһында яңы килешеүгә ҡул ҡуйыу өсөн республикаға килергә саҡырҙы.\n— Беҙҙең илдәр бер-береһенә яҡын, Башҡортостан Республикаһы менән Ляонин провинцияһы тағы лы аяҡыныраҡ булыуҙарын теләйбеҙ, — тип йомғаҡланы Рөстәм Хәмитов.


Күренекле ғалим, әҙәбиәт белгесе Ғиниәтулла Ҡунафинға 75 йәш тулды\n26 Ноябрь , 08:15\nФилология фәндәре докторы, профессор, Башҡортостан Республикаһы Фәндәр академияһының мөхбир ағзаһы, Башҡортостандың атҡаҙанған фән эшмәкәре, Башҡортостан Республикаһының атҡаҙанған мәғариф хеҙмәткәре, Рәсәй Федерацияһының юғары профессиональ белем биреү өлкәһендә почетлы хеҙмәткәре, Салауат Юлаев ордены кавалеры Ғиниәтулла Сафиулла улы Ҡунафин кисә үҙенең 75 йәшлек юбилейын билдәләне.\nОшо күркәм дата айҡанлы Башҡорт дәүләт университетында «Күп милләтле дәүләт шарттарында рухи мәҙәниәт менән туған телде һаҡлау һәм үҫтереү: проблемалары һәм перспективалары» исемле Халыҡ-ара фәнни-ғәмәли конференция үтте.\nҒиниәтулла Сафиулла улы Ҡунафин 1946 йылдың 22 ноябряендә Башҡортостандың Ғафури районындағы Саитбаба ауылында тыуған. 1964 йылда тыуған ауылы мәктәбендә 11 класты тамамлағандан һуң Ғафури районың Татар Һаҫыҡкүле 8 йыллыҡ мәктәбендә башланғыс кластар уҡытыусыһы, «Звезда» - «Йондоҙ» гәзитенең хәбәрсеһе булып эшләй. 1965 – 1968 йылдарҙа әрмелә отделение командиры, взвод командиры урынбаҫары, рота старшинаһы вазифаларында хеҙмәт итә. В 1968 – 1973 йылдарҙа – БДУ-ың филология факультеты студенты, уны ҡыҙыл диплом менән тамамлай. 1973-1976 йылдарҙа – СССР Фәндәр академияһы Башҡортостан бүлегенең аспиранты, 1977 йылда кандидатлыҡ диссертацияһы яҡлай, 1977 – 1981 йылдарҙа – СССР ФА БФ Тарих, тел һәм әҙәбиәт институтының кесе, артабан өлкән ғилми хеҙмәткәре. 1981 йылдан Башҡорт дәүләт университетының башҡорт әҙәбиәте кафедраһы доценты, профессоры. 1986-1990 йылдарҙа филфак деканы урынбаҫары вазифаһын башҡара. Башҡортостан вуздары тарихында башлап башҡорт филологияһы һәм журналистика факультетын ойоштороуҙың төп инициаторы һәм 1990–2000 йылдарҙа уның тәүге деканы була. 2000 йылда башҡорт халҡының рухи мираҫын өйрәнеү һәм уҡытыу буйынса 1917 йылға тиклемге башҡорт әҙәбиәте кафедраһын ойоштора, 2000-2012 йылдарҙа уны етәкләй, 2012 йылдан бөгөнгәсә башҡорт әҙәбиәте, фольклоры һәм мәҙәниәте кафедраһы мөдире.\n"Башинформ" мәғлүмәт агентлығы фотоһы.


БАМ-дарға ла барҙы ул!\n(Ғәлим Дәүләдигә – 80 йәш)\nҒәлим Дәүләди (Ғәлим Абдулла улы Дәүләтов) Мәләүез районының Һәргәй ауылында тыуа, Үзбәкстанда үҫә. Тыуған яғына ҡайтҡас, Әбет ете йыллыҡ, Өфөнөң 9-сы башҡорт мәктәп-интернатында уҡый. Башҡорт дәүләт университетын тамамлап, байтаҡ йылдар Башҡортостан китап нәшриәтендә әҙәби хеҙмәткәр булды.\n1975 – 1977 йылдарҙа Мәскәүҙә Юғары әҙәби курстарҙа шөғөлләнгәс, Яҙыусылар союзының әҙәбиәтте пропагандалау бюроһында эшләне.\nМайҙан тотоу йолаһы борондан бар халҡыбыҙҙа. Элек-электән сәсәндәр халыҡ ҡашында осрашып, төрлө темаларға әйтештәр ҡорор булған. Илебеҙ, республикабыҙ, халҡыбыҙ өсөн ҡырҡа боролошло 90-сы йылдарҙа матбуғат аша “Бәхәс ҡорам!” тип оран ташлаусылар йыш була торғайны (Хәҙер бындай ғәмәлдәр телевизор экрандарына күсте). “Ағиҙел” ошо матур йоланы тергеҙеп, бәхәсләшергә теләүселәр өсөн майҙан бирергә булды. Хәҡиҡәт бәхәстәрҙә асыҡлана бит, бәлки, кемдеңдер йөрәген өйкәп йөрөгән уйҙары барҙыр, уларҙы ғәм алдына сығарыу мәғкулдыр.\n“Ағиҙел”дең быйылғы февраль һанында “Иҙел башы” Белорет яҙыусылар ойошмаһы етәксеһе Мансур Һиҙиәтовтың “Балҡырлыҡмы “Ҡуңыр буға” балҡышы?” тигән мәҡәләһен сығарғайныҡ.\nЕребеҙгә хужа булырға ваҡыт\nҒарифулла Хәбибулла улы Япаров 1957 йылда Архангел районы Айытмәмбәт ауылында тыуған. Башҡортостан ауыл хужалығы институтының агрономия факультетын, юғары партия мәктәбен, БР Президенты эргәһендәге дәүләт хеҙмәте һәм идара итеү академияһының юриспруденция бүлеген тамамлай. Бригадир, агроном, колхоз рәйесе, район хакимиәте башлығы урынбаҫары булып эшләй. Бөгөнгө көндә – Халыҡ-ара иҡтисад һәм хоҡуҡ институтының Өфө ҡалаһындағы филиалы директоры. Ауыл хужалығы фәндәре докторы, профессор.\nРәсәй Федерацияһының 2020 йылға тиклемге социаль-иҡтисади үҫеш концепцияһына ярашлы рәүештә, ер һәм башҡа тәбиғәт ресурстарының һөҙөмтәлелеген арттырыу дәүләт аграр сәйәсәтенең төп маҡсаттарының\n«Парадта 16 мең һалдат һәм офицер, 143 хәрби осоу аппараты, 194 берәмек хәрби техника, шул иҫәптән үҙ йөрөшлө «Ярс» ракета комплексы, оператив-тактик «Искандер-М» ракета комплекстары, үҙ йөрөшлө «Мста-С» артиллерия ҡоролмалары, Һауанан һөжүмгә ҡаршы – «Тор-М2У», «Панцирь-С1», С-400 «Триумф», БТР-82А бронетехникаһы, Т-90 танкылары, «Ракушка» һәм БМД-4М БТР-ҙары ҡатнашты. Сылбырлы платформалағы «Армата» һәм «Курганец», тәгәрмәсле «Бумеранг» бронетехникаһын һәр кем һоҡланып күҙәтте. «Армата» платформаһында хәрби техниканың тотош йыйылмаһы: Т-14 танкы, Т-15 ауыр пехота машинаһы, 152-мм. үҙ йөрөшлө артиллерия ҡоролмаһы «Коалиция-СВ» урынлаштырылған\nБәшәнәктәр үҙ мәлендә шундай ҡеүәтле ҡәүемгә әүерелә, улар Арджаҡтың һары уғырҙарына Барҙым (Ҡыҙыл бөрйән) дәүләте төҙөргә ярҙамлаша (б.э.т. 226 й.). Был дәүләттә тороп ҡалған бәшәнәктәр «барҙылар» булып китә. Барынджарҙарға ҡәрҙәш ҡәбилә – тамъяндар. Һуңыраҡ башҡорттарҙың боронғо ата-бабалары хон ҡәбиләһе менән ҡушылып, үҙҙәренә «хонтурсылар» тигән атама ала. Шунан һуң уларға үҙҙәренең дәүләте менән идара итеү дилбегәһен тотторалар. Иман Бахши яҙыуынса: «Ғазан вариҫы Елкә осоронда хондарҙың ҙур бер өлөшө мәсәғүттәрҙән һәм урмыйҙарҙан торған башҡорт ҡәбиләләренә ҡушыла.\nЙүнләп йоҡлай алманы был төндә Мәрғиә. Кисә кистән ире дуҫына запас тәгәрмәс алырға тип киткәйне, һыуға батҡан кеүек, юҡ булды.Ҡапҡа шығырҙаған һайын, ағас ботаҡтары тәҙрәгә һуғылған һайын, ирем ҡайтҡандыр тип, әллә нисә тапҡыр тышҡа сығып әйләнде. Етмәһә, өсөнсө көн туҡтауһыҙ яуған ямғыры ла күңелгә шом һала. Уның өҫтәүенә, ҡустыһынан кисә алған телеграмма тынғылыҡ бирмәне. «Әсәй ауырый, срочно килеп етегеҙ», – тиелгәйне унда. Тиҙ генә йыйынып, автобусҡа сыҡмаҡсы булғайны, ире: «Машина менән барырбыҙ, ҡәйнәмдең хәлен үҙем дә белгем килә», – тигәс, ризалашты.\nИре ҡайтмағас, Мәрғиә дуҫтарына,\nНурияның йоҡоһо йоҡо булманы бөгөн, төнө буйы һаташып сыҡты. Төштәренә әллә ниндәй олпат-олпат тауҙар инде. Үҙе шул сит-ят ҡыраҡаларға бер күтәрелеп, бер төшөп текә-текә үрҙәрҙе яуланы. Һуңынан, кәбәнгә оҡшаш ҡаяташҡа менеп, түбәнгә төшә алмай ары һуғылып, бире һуғылып тик йөрөнө. Һалҡын таштар ҡоршауында үҙен шул тиклем яңғыҙаҡ, яҡлауһыҙ тойҙо. Бәҫһеҙләнеп, бар өмөтөн юғалтып, сусаҡ ситенә ултырғас ҡына түбәндә йөрөгән кешеләрҙе шәйләләп ҡыуанды. Ләкин нәҫелдәштәре ярҙам һорап, ҡысҡырыуын да, сағыу яулығын болғап саҡырыуын да ишетмәне лә, күрмәне.


Һәр өсөнсө немец, тип иҫәпләй инвестиция сифатында криптовалюта - Яңылыҡтар Блокчейн\nҺәр өсөнсө немец, тип иҫәпләй инвестиция сифатында криптовалюта\nХәйер Биткоин, Эфириум һәм Co. һуңғы осорҙа хаҡтарҙың ныҡ зыян кәметеү. , әҙерәк эшләп, улар популяр, уның өсөн зарар, зыян. Дөйөм алғанда 29 ҡыҙыҡ күреп немецтарҙың инвестиция валютаһы сифатында граждандарҙы проценты цифрлы. Контекста репрезентатив һорау алыуҙар. Цифрлы Тикшереү Постбанк 2018 февраль аҙағында, март аҙағында араһында урын бар, ҡайһы берҙә бик һуңлап та е һанлы хаҡы ҡырҡа кәмей валюта. Атап әйткәндә., бойондороҡһоҙлоҡ һәм финанс системаһын көйләү перспективаларын юғары килем, ҙур һөйкөмлөлөк күрһәтеү өсөн немец. Айырыуса немец һәм цифрлы аффинный йәш мәнфәғәте мөһимерәк. Йәш төркөм түгел. 18 һәм 34, ике тиерлек. (46 проценттан) криптовалюта инвестиция сифатында ҡыҙыҡһындыра. – йыш ҡына хәбәрҙе кире булыуына ҡарамаҫтан.\nБиткойн һәм киң мәғлүмәт саралары булмау менән ҡыҙыҡһыныу арта. Co\nУҙған йыл., перепрыгивать хаҡы рекордлы кимәлгә юғары булыуы менән бер түбәндәге криптовалюта, әммә аҙағында 2017, хаҡы Биткоин, иң киң ҡулланыла криптовалюта, артыҡ кәмей 65 проценттан. Киң мәғлүмәт саралары вәкилдәре менән әүҙем иҫкәртеү тураһында һөйләне һәм хаҡтар тирбәлешен күп тармағы мәсьәләләре тикшерелде.; немец Бафин финанс һәм күҙәтеү кеүек Бундесбанк Дойч. Эксперттар тауыш, кем алдан криптовалюта революция бизнес инвестициялар, шулай күпкә тыныс булыр..\n“Шуныһы иғтибарға лайыҡ, немец элекке финанс криптовалюта сифаты менән ҡыҙыҡһынды, инвестицияларҙы һәм аңлайышлы юғалтыу ихтималлығы юғары булыуға ҡарамаҫтан,” д һөйл-р.. Томас Мангеля, Төп Цифрлы Офицер Постбанк. “Әлбиттә, хәүеф бар, тип, аҡса булһа ғына кеше юғалта, сөнки улар мода артынан эйәрҙе.” Беренсе криптовалюта биткоин буласаҡ. 2009, хәҙер күберәк һәм бар донъяға. 1,500. Операция протоколын төҙөү һәм яҡлау идаралығы алыу мәғлүмәттәре цифрлы үҙәк власы децентрализовать криптографически иҫәпләшә алмай, банктағы кеүек.\nҠатын-ҡыҙҙарҙың хайран системаһының бойондороҡһоҙлоғон , ир-егеттәр керемдәре буйынса\nБигерәк тә был финанс системаһының бойондороҡһоҙлоғон, улар тураһында немец хайран криптовалюта. Был мөһим аспекттары өсөн, ҡатын-ҡыҙ байтаҡҡа (60 проценттан) ни өсөн ир-аттар (51 проценттан). Юғары килем, йәнәһе, перспективалары, икенсе яҡтан, бигерәк тә ир-егеттәр раздражать (56 процент менән сағыштырғанда, 36 ҡатын-ҡыҙ процент). Һәр өсөнсө яратыусылар криптовалюта, анонимность лә мөһим. Айырмалы, мәҫәлән, корпоратив акцияһы, шәхси инвестор ла ҡыҙыҡһыныу уята. Вникать биләмәләренең деполарҙың физик йәки банк хеҙмәткәре түгел криптовалюта менән брокер.. Һәр бишенсе теләйем, шулай уҡ эмоциональ сәбәптәре бар, һәм бындай киҫкен “золотоискатель хистәр” сағыштырмаса яңы инвестициялар инвестиция һанлы формаһы..\nЙәш кеше мауыға, бигерәк тә ҙур\nИнвестиция аҙым өсөн, бигерәк тә йәш кеше. Алты проценттан, "цифрлы аборигендар" кеүек халыҡ һаны уртаса ике тапҡырға ҙур булыуы криптовалюта. Киләһе ике ай эсендә., башҡа 14 проценттан 18- 34 өсөн-йәйге элекке үҫтерергә теләгән криптовалюта. Бөтә йәш төркөмөндәге, был бары тик һигеҙ проценты. “Ҡарамаҫтан, бөтә мауығыу, иң йәш баш һөйләм төрөнә инвесторҙар банк системаһы ҡуйылған ысҡындырырға тейеш түгел. Бөтә, кем нисек эшләй инде ҡиммәтле ҡағыҙҙар инвестициялар, инвестиция шикһеҙ, инвестициялар булырға тейеш түгел. криптовалюта-хәүефтәре юғары . Сөнки был төр булып тора инвестиция спекулятив, “мал аҙығы дауам Томас.\nМөмкинлектәрҙе һәм хәүефтәрҙе тураһында белә, бәлки, шаштырып\nКриптовалюта юғары хаҡтар тирбәлешен, план төҙөргә йәки банкта синдикат шулай уҡ илдә улар хатта үҙ криптовалюта киң мәғлүмәт сараларында киң яҡтыртыуға килтерҙе. . Тикшереү һөҙөмтәләре тураһында һөйләне, күп кенә киң мәғлүмәт саралары был немец булған тип һығымта килтерергә, улар менән таныш криптовалюта – сөнки улар күп уҡыған йәки улар тураһында ла ишеткәйнем инде.. 20 немецса бик яҡшы белә йәки үҙен яҡшы танытты процентҡа криптовалюта. Һанлы ерҙә тағы ла үҙен хәүефһеҙ тойорға аборигендар: 29 проценттан 18- 34 өсөн-йәйге үҙе “крипто белгесе”.\n“Киң мәғлүмәт саралары ярҙамында алдау, күп кенә кешеләр үҙ куркынысы һәм инвестиция мөмкинлектәре тураһында белем сифатын криптовалюта бөткөһөҙ.,” мал аҙығы иҫкәртеү Томас. Мәҫәлән, күп белә, тип, тулыһынса түләгән килем һалымының криптовалюта булырға тейеш, әгәр ҙә улар йыл дауамында ла һаҡлана.. Иң элек, хәүеф тулы юғалтыу, башҡа формалары улар өсөн был инвестиция юҡ., ла етерлек иғтибар бүленмәй.. Бөтәһе криптовалюта инвестиция теләр инем., әммә, тик шул сумма һайларға кәңәш ителә, улар аласыз башҡа булмай.\nЦифрлы белешмә мәғлүмәт тикшереү тураһында Постбанк 2018 – Аҡса немец һәм цифрлы\nОшо йылдың февраль-мартында буласаҡ., 3,100 Немецтар һорауҙарҙы тикшереү өсөн цифрлы Постбанк 2018 – Аҡса немец һәм цифрлы. Дүртенсе мәртәбә рәттән., Постбанк’тикшеренеү-ваҡиғалар ҡаралған, дөйөм алғанда уның тормош һәм финанс өлкәһендәге төрлө темалар буйынса немец һанлаштырыу мөнәсәбәттәр барлыҡҡа килә, әйтә.. Шуның өсөн, халыҡҡа һүрәтләү-структураһы вәкилдәре, уйлап дәүләт өлгөһө (proportionalization), енесе һәм йәшенә. Файлға һылтанма яһаған нигеҙ булған халыҡ иҫәбен алыу 2011 федераль статистика идаралығы. Округляться тиклем һөҙөмтә бөтөн һан. Йомғаҡлау күрһәткес түңәрәкләү тайпылмай аңлатырға мөмкин..\nЯңылыҡтар Блокчейн 17 Ғинуарҙа 2018\nБлокчейн фонды лау...\nИюнь 19, 2018 at 5:09 ПМ\nИюль 21, 2018 at 7:31 ПМ


18 Ғинуар 2021, 12:15\nКӨЛӘМӘСТӘР ...Имеш, уҡытыусылары уны башҡалар алдынада маҡтап: “Бына Саматтан үрнәк алығыҙ, ул беҙҙең кластың “йөҙөк ҡашы”, – тип маҡтау һүҙҙәре яуҙыра.\nСамат тәбиғәте менән аҙыраҡ ҡайтышлыраҡ, сибыҡ ҡына малай. Класташтары уға үтһә лә һүтһә лә ҡағылмай үтмәй, төртөп булһа ла китә. Кластағы эшен дә күсерәлер, өйгә эш дәфтәрен дә һорап та тормай, партанан партаға йөрөтәләр. “Юҡ” йәиһә, “Бирмәйем!” – тип әйтергә ҡыйыулығы ғына етмәй Саматтың.\nӘ уҡыуға килгәндә инде ул иң алдынғыһы, шул уҡ ваҡытта сәмселлеге лә юҡ түгел. Башҡаларға ҡарап: “Ихх, мин дә шулай ҡыйыу булһам!” – тигән саҡтары бик йыш килә уның уйына. Нисегерәк уларҙы үҙемә ҡаратып алырға? – тип баш вата ул. Шулай бер кис уйланып ятып “әүен баҙары”на киткәнен һиҙмәй ҙә ҡала...\n...Имеш, уҡытыусылары уны башҡалар алдынада маҡтап: “Бына Саматтан үрнәк алығыҙ, ул беҙҙең кластың “йөҙөк ҡашы”, – тип маҡтау һүҙҙәре яуҙыра. Шуға ла барыһы ла уның менән дуҫ, туған. Хатта ҡыҙҙар ҙа юҡ-бар йомоштарын йомошлаған була. Малайҙар дуҫтарса “Беҙҙең Самат та беҙҙең Самат!..” тип ҡул башынан ҡосаҡлай.\nБындай төштән бик ҡәнәғәт булып уянған Самат күтәренке кәйеф менән класс ишеген аса. Шат йылмайып барыһы менән һаулыҡ һораша ла урынына барып ултыра. Был хәлде күреп аптырашта ҡалған класташтары:\n– Самат, ҡайһы аяғыңдан торҙоң бөгөн? Әллә икеһенә лә һикереп баҫтыңмы? Ҡояш кеүек сағыу яҡтыртаһың? – тип ирештерҙе.\n– Самат күкрәк тултырып тын ала ла:\n– Әллә инде, икеһенә лә шикелле, тип ауыҙын йыра. Һәм төшөн дауам иткәндәй:\n– Дуҫтар! Бөгөндән мин кластың “йөҙөк ҡашы!” – тип ебәрә.\nҺәр саҡ шым ғына йөрөгән Саматтағы үҙгәреште күреп малай-ҡыҙҙар бер ни аңламай. Һүҙһеҙ генә асҡан ауыҙҙарын ябырға ла онотоп дәрес башланғансы Саматтан күҙҙәрен алмай.\n...Ә шулай ҙа был сәйер көндән башлап моратына ирешкән Самат ысынлап та кластың “йөҙөк ҡашы”на әйләнде.


Көтәлер инде (Хикәйә) » «Йәшлек» гәзите | Газета «Йәшлек»\nГазета "Йәшлек" » Әҙәбиәт » Көтәлер инде (Хикәйә)\n23.03.2019 Көтәлер инде (Хикәйә)\nАйрат мәктәптән ашығып ҡайтып инде. Өйҙә яңғыҙы ғына ултырған ҡыҙы Зәлиәне яратып һөйҙө лә ҡабаланып йөрөп өйҙә тәртип урынлаштыра башланы. Мәктәптә тәүге дәрестәре булғанлыҡтан, иртән мейескә яҡмай киткән ине, һалҡынса булып киткән. Йәһәт кенә сығып утын индерҙе лә ут яғып ебәрҙе. Ҡоро ҡайын утынының күңелле ялҡындарына ҡарап, бер аҙ уйланып торҙо.Тәҙрә алдында шым ғына ултырған ҡыҙына күҙ һалды. Ниңәлер йөрәге ҡыҫылып ҡуйҙы. Әллә ниндәй ошо бала. Ҡайһы саҡ үҙенең йәшенә хас булмағанса, матур ҡуңыр күҙҙәрен билдәһеҙ сөңгөлдәргә төбәп, уйланып ултырыу ғәҙәте бар. Бер көн шулай уйланып ултырҙы ла айырым, асыҡ итеп: «Люблю», – тип ҡуйҙы. Айрат дәфтәрҙәр тикшереп ултырған өҫтәле артынан сыҡты ла:\n– Кемде яратаһың, ҡыҙым? – тип һораны.\nЗәлиә ҡайҙалыр алыҫта аҙашып йөрөгән ҡараштарын яйлап ҡына атаһына күсерҙе лә эстән, күкрәктән килгән, бала күңеле етмәҫлек тәрән бер хис менән:\n– Һине, әсәйемде,– тине.\nБала күҙҙәрендә ятҡан иҫ киткес тәрән һағыштан албырғап ҡалған Айрат йәһәт кенә ҡыҙының йомшаҡ бөҙрә сәстәрен күкрәгенә ҡыҫты.\n– Әсәйеңде һағындыңмы? Мин дә һағындым шул. Бына тиҙҙән, бик тиҙҙән, өс кенә көндән ҡайта әсәйебеҙ.\nАйрат ҡыҙының йомшаҡ нәфис ҡулдарын алып, алһыу шәбеле нәҙек кенә бармаҡтарының өсәүһен бөгөп күрһәтте.\n– Бына шулай йоҡлаһаҡ, ҡайта әсәйебеҙ.\nЛәкин ҡыҙы, әйтерһең дә, уны ишетмәне. Йәшле күҙҙәрен тултырып, атаһына оҙаҡ ҡына ҡарап торҙо ла, тағы бер тапҡыр:\n– Люблю! – тип ҡуйҙы.\nУның ошолай уйсан сәйер ваҡытында һүҙҙәрҙе русса әйтеп ҡуя торған ғәҙәте бар. Айрат ҡыҙын юғары күтәрҙе лә йәшле күҙҙәрен алмаш-тилмәш үбә-үбә:\n– Конечно, люблю! Һине, әсәйеңде! – тине.\nӘле уның ҡыҙы менән яйлап хисләнергә ваҡыты юҡ. Өҫтәлдә ятҡан китап-дәфтәрҙәрен рәтләп һалды. Тиҙ генә саң һурҙыртҡыс менән балаҫтарын таҙартып, Зәлифәһенең ҡулы теймәгәнлектән, тәҙрә төбөндә моңайып ултырған гөлдәргә һыу һипте. Ул арала мейестән йылы ипкен таралып, өй эсе йылы нурға күмелде. Зәлифәһе ҡайтып ингәс, был өйҙә тәмле аш еҫтәре сығарып, үҙенән наҙлы бер нур бөркөлөп, донъяһының бөтөнләйгә икенсегә әйләнеп, балҡып китәсәген уйлап, йөрәге елкенде йәш ирҙең. Ҡайтып килә уның Зәлифәһе! Ҡайтып килә!\nУҙған йыл Айратты, университет тамамлап диплом алғас, үҙҙәренең яғына район үҙәгенән әллә ни алыҫ булмаған ауылдың яңы асылған мәктәбенә эшкә тәғәйенләнеләр. Зәлифәһе, балалары тыуғас, Айраттан бер курсҡа артта ҡалып, һуңғы курсты ситтән тороп уҡыуға күсеп ҡайтҡайны. Әле бына диплом алды сессияһында булып ҡайтып килә һөйөклөһө.\nБөгөн мәктәптә өсөнсө дәрес барғанда, вахтерша Нәсимә апай килеп, Зәлифәнең Сибайҙан шылтыратыуын, Баймаҡҡа ҡайтып еткәс, Айраттың килеп алыуын юл башында көтөп торасағын әйтеп китте. Айрат тиҙ генә директорҙан инеп, дәрестәрҙән бушатыуын һораны ла йүгерә-атлай өйөнә ашҡынды. Тик бына Зәлиәһен кемгә ҡалдырырға? Күршеһе Сабира апай өйҙә юҡ шул. Кисә, Үрнәктәге ҡыҙҙарына барып киләм, тип киткәйне. Ниңәлер ҡайтып етмәне. Ул өйҙә булһа, ҡыҙҙары өсөн күңелдәре тыныс уларҙың. Үҙҙәре эшкә киткәндә йоҡлап ҡалған баланың йоҡоһо туйып уяныуға, Сабира инәләре килә лә, Зәлиәне үҙҙәренә алып ҡайта. Эштән ҡайтыуҙарына сәстәре тарап үрелгән, өҫ-башы ҡаралған, тамағы туҡ, күңеле бөтөн ҡыҙҙары инәһе эргәһенән китешмәй тәтелдәшәләр. Әле бына инәһе юҡ шул. Ә башҡа яҡын-тирәләге күршеләрҙең барыһы ла аръяҡтағы ял йортонда эштә. Гаражды асып, көймәле мотоциклын сығарғанда ла ошо хаҡта уйланды Айрат. Баймаҡҡа барып ҡайтыуға мотоцикл өсөн иң күп тигәндә лә бер сәғәт инде былай. Улай ғына ваҡытҡа ҡыҙғынаһы өйҙә лә яңғыҙ ҡалып торғаны бар. Әле лә шулай итһә? Мотоциклға бензин ҡойоп, ваҡ-төйәген ҡараштырып, юлға әҙерләнеп бөткәс, Айрат өйгә инде.\n– Зәлиә,– тине ул, ҡыҙына яратып ҡарап, – мин хәҙер әсәйеңде барып алып ҡайтам. Сабира инәйең өйҙә юҡ икән. Һин беҙ ҡайтҡансы, өйҙә яңғыҙың ғына ултырып тораһыңмы?\nӘсәһенең ҡайтыу ҡыуанысынан ҡанатланған ҡыҙ тиҙ генә ризалашты.\n– Бар, атай, тиҙерәк, әсәйем көтәлер инде. Мин һеҙҙе тәҙрә төбөндә генә ултырып көтөрмөн,– тине.\nӨҫтөнә юл кейемен кейеп бөткәс, Айрат ҡыҙы эргәһенә килде. Уның йомшаҡ бөҙрәләрен һөйөп үпте. Зәлиәһенең муйынына битен терәп, шул тиклем ҡәҙерле еҫте күкрәгенә тултырырҙай булып һуланы ла сабыйҙың нәфис кенә кәүҙәһенең арҡаһынан һөйөп:\n– Көт, йәме,– тине.\nИшек төбөнә барып еткәс, тағы бер әйләнеп ҡыҙына ҡараны. Ҙур асылған ҡуйы керпекле матур күҙҙәр сикһеҙ яратып та, өмөтләнеп тә, сабырһыҙланып та уға төбәлгәйне. Ҡулы менән хушлашыу ишараһы яһағанда, ике кескәй генә ҡул уға: “Китмә!”– тигән төҫлө һуҙылды. Шул саҡ йөрәгенең ниңәлер әрнеп-әрнеп һулҡылдауын баҫыр өсөн Айрат йәһәтләп урамға сыҡты. Мотоциклына ултырып сығып киткәс тә, бер талайға был әрнеүле тойғонан арына алмай барҙы ул.\nБыйыл яҙ һуңлаңҡырап килде. Апрель аҙаҡтары еткәнсе көндәр һалҡын тороп, ер һуң ғына ҡарҙан асылды. Ә бына көн иҫ киткес матур. Әле ҡасан ғына һалҡын ҡыш тынын борҡоп, күңелдәрҙе өшәндерә ине. Ә бөгөн донъя бөтөнләй икенсе төҫ алған. Күк йөҙөндә һалынып торған ауыр ҡара болоттар ни аралалыр юҡҡа сығып, зәп-зәңгәр аяҙ күк йөҙөндә көләс ҡояш балҡый. Ул ауыр болоттар ҡоршауынан ысҡынғанға һөйөнгәндәй, ҡыш менән яҙ яғалашып талсыҡҡан ерҙе көлтә-көлтә йылы нурҙарына ҡойондора. Күләүектәрҙә ҡоштар ҡыуанышып сырҡылдаша. Ағастарҙағы йәш бөрөләрҙең һулап туйғыһыҙ еҫе бөтә һауаға тарала. Ни аралалыр йылынған ҡара ер өҫтөнән һыҙылып ҡына йылы быу күтәрелә. Тәбиғәттең илаһи хозурлығы, алда һөйөклөһө менән осрашыу шатлығы Айраттың күңелендәге билдәһеҙ әрнеүҙе баҫҡандай булды. Мотоциклының күңелле генә гөрөлдәгән тауышын тыңлап, уйҙары үткән татлы хәтирәләргә уралды.\nИх, Зәлифә! Зәлифәкәй! Күпме һөйөп тә, һөйөп туялмаған һөйөклөһөн күҙ алдына килтереүҙән күңеле талпынды. Берҙән-беренең әйтеп аңлатҡыһыҙ ниндәйҙер моң һирпелгән аҡыллы матур күҙҙәренең ҡарашын күргәндәй булды. Их, ошо Зәлифәнең күҙҙәре! Тап ошо күҙҙәре менән әсир иткәйне лә ул Айратты. БДУ-ның филология факультетында уҡыусы студенттар араһында егеттәр күп түгел ине. Бәлки шуғалыр ҙа курсташ ҡыҙҙар араһында уларҙың дәрәжәһе юғары. Алсаҡ күңелле, йор һүҙле Айрат эргәһендә ҡыҙҙар өйөрөлөпмө-өйөрөлә. Өҫтәүенә үҙе ҡурайсы, оҫта бейеүсе лә. Һәр нәмәгә ҡулы ипле, ихлас күңелле, шаян егеткә йомоштары төшөп кенә тора. Ана шул ҡыҙҙар ҡамауында шау-гөр килешеп китеп барғанда осратҡайны ул Зәлифәһен. Осратҡайны тип... Бер курста уҡығас, белеүгә белә ине уны Айрат. Тик былай итеп...\nУниверситеттың коридоры буйлап, Айрат та Айрат, тип артынан ҡалмай шаярып килгән ҡыҙҙарға ҡылана-ҡылана хәбәр һөйләп барған егет тәҙрә янында бер яңғыҙы баҫып торған Зәлифә янында аҙға ғына туҡтап ҡалды. Ҡыҙҙың ғәжәпһенеп асылған матур күҙҙәре ниҙәндер һағайып, ҡурҡҡан төҫлө уға төбәлгән. Егет тирә-яғына күҙ йүгертте. Шау-гөр килгән ҡыҙҙар араһында ла, үҙендә лә ҡурҡырлыҡ бер ни тапмағас, һораулы ҡарашын ҡыҙға йүнәлтте. Ә ул, ошо хәлдән уңайһыҙланғандай, уң яҡ битенең сикәһен соҡорландырып, уйсан ғына йылмайҙы ла улар янынан ашығып үтеп китте. Һөйкөмлө йөҙөнә нур һибеүсе күҙҙәрҙә эске бер моң, һағыш, әрнеү ятыуы һиҫкәндерҙе егетте. Айрат ни тураһында һөйләп килеүен дә онотоп, ниҙер аңларға тырышҡандай, ҡайырылып ҡыҙға ҡараны. Шул саҡ тәрән һағышлы күҙҙәрҙәге моңдоң йөрәгенә түгелеүен тойҙо ул. Бер генә минутҡа иғтибарын йәлеп иткән ошо ҡараш аҙаҡ егеттең бар булмышын биләп алды. Күңеле һәр ваҡыт Зәлифәгә тартылды.\nӘ ҡыҙ һөйөү-һөйөлөү хисенең донъяла барлығын бөтөнләй белмәй. Егетте бөтә күңеле менән ятһынып ситкә тибәрҙе. Алсаҡ күңеле баҫылды Айраттың. Теле телгә йоҡмаҫ шаян студент һаҡау кәкүк кеүек тынып ҡалды. Йөрәгенә оло мөхәббәт килде. Шундай оло һөйөү әкренләп ҡыҙҙы ла үҙ ҡосағына алды. Бер бәхетле минуттарында егет ҡыҙҙан күҙҙәренең моңһоулығын ниҙән икәнен һораны.\n– Белмәйем, Айрат, бәлки бала сағымдан киләлер. Минең бит атайым үҙемдеке түгел. Әсәйем менән атайым бик яратышып өйләнешкән. Тик ниндәйҙер көс атайымды алыҫлаштырған. Әсәйем атайымдың хыянатын кисерә алмаған. Мин тыумаҫ элек үк уны ташлап киткән. Үҙемде белә башлағандан бирле күрмәгән атайымды юҡһынып үҫтем. Шундай матур әсәйем янында атайымдың булмауы, башҡа балаларҙыҡы кеүек атайымдың мине баҡсанан килеп алмауын, атайҙар байрамында уға арналған шиғырымды кемгә һөйләргә белмәүемде бик ауыр кисерә инем. Миңә алты йәш тулғанда әсәйем икенсе кеше менән яҙмышын бәйләне. Тиҙҙән һеңлем тыуҙы. Ләкин үгәй атай насар кеше булып сыҡты. Эсеп алһа, әсәйемде, беҙҙе нисек йәберләүҙәрен оноторлоҡ түгел. Шул тиклем ыҙаларға әсәйем нисек түҙәлер. Бәлки шуғалыр мин дә бала саҡтан ир-аттарға ышанмау, ятһыныу тойғоһо киләлер. Шулай ҙа күңелемдең иң-иң төпкөлөндә кемделер юҡһыныу, һағыныу тойғоһо һыҙлатып торҙо. Ә ул бына һин булғанһың икән, – тигәйне ул тәрән ышаныс менән. Шул саҡ Айрат һөйгәненең ошо ғәзиз ышанысын ғүмер буйы күҙ ҡараһылай һаҡларға эстән генә үҙ-үҙенә ант итте. 2005 йылда университеттың дүртенсе курсында өйләнештеләр, Зәлиәләре тыуҙы. Шунан инде Зәлифәгә уҡыуҙы бер аҙ ҡалдырып торорға тура килде. Ситтән тороп быйыл уҡыуын тамамлай инде. Әле Өфөнән ҡайтып килә Зәлифәһе, Зәлифәкәйе...\nАйраттың татлы хәтирәләргә бирелеп килгән күңеле ҡапыл елкенеп китте. Тиҙерәк барып еткеһе килеүҙән, яратып һағыныуҙан йөрәге ашҡынды. Тиҙлекте арттырҙы. Һәм үҙе лә аңғармаҫтан, мотоциклының көймәһе алда ятҡан ҙур ғына таш өҫтөнә барып менде лә ҡапыл түңкәрә һуҡты. Айрат тәүҙә бер нәмә лә аңғармай ҡалды. Шаңҡып барып төшкән башына бер аҙ иҫ ингәс, үҙенең көймә аҫтында ятыуын тойҙо. Ул бөтә көсө менән һелтәнеп, өҫтөндәге тимер ҡоршауҙы алып ташларға ынтылды. Ләкин арҡаһы буйынан үткән иҫ киткес ғазаплы ауыртыу ҡулдарын күтәрергә ирек бирмәне. Ул, ауыр ғазаптан һеңкеп, артабан ҡыбырларға ла ҡурҡты.\n– Их, ниңә генә юлдан боролоп төштөм икән?!– тип әсенде Айрат. Юлды ремонтлау өсөн түгелгән таш өйөмдәрен ярты саҡрымдай ерҙе урап үтеүҙән яҙлығып, элекке түтә юлға төшкәйне шул. Мотоцикл күкрәгенең аҫҡы яғын ҡаплап барып төшөүен самалап, ярай әле, баш имен-һау ҡалған,– тип йыуанды ул. Киләһе ярҙамдың бары тик ошо юлдан үтеүсе машиналарҙа икәнен аңлап, тәнендәге йәрәхәттәрҙе ҡуҙғатмаҫҡа тырышып, тын ҡалды. Ә машиналар үтә. Тик Айрат ятҡан юлдан түгел, ә бынан күренеп кенә ятҡан оло юлдан. Береһе лә уны аңғармай шикелле. Геүләп килеп үтәләр, нимәгәлер өлгөрөргә тырышып, ашығып сабалар. Айрат аяҡтары буйлап йылы ҡан һарҡыуын һиҙеп ята. Һәр бер геүләп килгән машинаны тыны менән тартып алырҙай булып, көсөргәнеп көтә. Ғазап менән көтөү араһында ятҡанында Өфөлә уҡып йөрөгән саҡта булған бер ваҡиға иҫенә төшөп, кино кадрҙарылай бер-бер артлы күҙ алдынан үтте.\nТуҡталышта автобус көтәләр ине. Көҙҙөң һуңғы көндәре. Һыуыҡ. Етмәһә, һалҡын ямғыр һибәләй. Барса кеше елдән ышыҡланып, япма аҫтына ингән. Тик бер ҡыҙ йоҡа ойоҡло матур аяҡтарын килешһеҙ йәйелдереп, йөҙөн ҡаплап, япманан ситтәрәк бысраҡ ерҙә ята. Туҡталышта торған кешеләр ибәтәйһеҙ ятҡан ҡыҙға әлдән-әле ҡарап алала: ” Эскән инде”,– тип үҙ-ара хәҙерге йәштәрҙең шул тиклем боҙолоуын тикшерәләр. Көткән автобус килде. Барыһы ла эскә – йылыға ашыҡты. Тәҙрә алдына килеп ултырған Айрат урынынан ҡуҙғалмай ятҡан ҡыҙға күҙ һалды. Ҡыҙ әллә өшөүҙән, әллә автобусҡа ултырырға кәрәклекте аңлауҙан, саҡ-саҡ ҡына башын күтәрҙе. Шул саҡ таныш йөҙҙө күреп, Айрат ҡысҡырып ебәрҙе лә, ишеккә ташланды. Ҡуҙғалырға өлгөргән автобусты туҡтатҡанға пассажирҙар ҙа, водитель да уны әрләй-әрләй төшөрөп ҡалдырҙы. Ҡыҙ үҙе менән бергә уҡыған Рәзилә ине. Курсташтары белә: Рәзиләнең ҡайһы саҡ иҫен юғалтып ҡолай торған өйәнәге бар. Айрат йүгереп ҡыҙ янына килде.\n– Рәзилә, Рәзилә, – тип ҡулдарынан тотоп торғоҙорға тырышты. Тик ҡыҙ мәғәнәһеҙ ҡараштарын уға төбәп, аңлайышһыҙ ниҙер мығырҙаны. Айрат япма эсендәге ултырғысҡа ҡыҙҙы индереп һалды ла, ҡаршылағы телефон будкаһына йүгерҙе. Ашығыс ярҙам табибы ҡыҙҙы алып китергә машинаға индереп һалғас, ҡуҙғала башлаған машинаның ишеген асып:\n– Рәхмәт, егет, ваҡытында өлгөргәнһегеҙ, –тине. Дауахананан төҙәлеп сыҡҡан Рәзилә башҡа ауырыманы ла шикелле. Уҡыуҙы бергә тамамлап, бергә диплом алдылар.\nБер аҙҙан Айрат ятҡан юл буйлап Баймаҡ яғынан “Ашығыс ярҙам” машинаһы күренде. Айрат:\n– Йә, Хоҙай, ғәзиздәремдең бәхете бар икән, тип, үҙен – үҙе онотоп, торорға ынтылды. Тик үҙәк өҙгөс һыҙланыу аңын томалап, һеңкәҙетә һуҡты. Ә “Ашығыс ярҙам” машинаһының водителе юлдағы хәлде күргәс, йәһәтләп кире боролдо ла ҡайындар араһында ҡуйы сауҡалыҡҡа инеп китте. Ауырыуҙы оҙатыусыһыҙ ғына район үҙәгендәге дауаханаға илтеп тапшырғас, водитель, янында кеше булмағанлыҡтан файҙаланып, Ирәндек итәгендә ятҡан ауылға боролоп инде. Бажаһында йомошо бар ине. Машинаның салонын ун тоҡ бойҙай менән тултырып, аш алдынан икәүһенә бер ярты бушатҡас, кәйефле генә ҡайтып килә ине ул.\nСәмиғә менән Әхнәф үҙҙәренең еңел машиналарында район үҙәгенә китеп бара ине. Кисә уларға бына бер нисә ай айға тотҡарланып торған эш хаҡтарын биргәйнеләр. Аҡса алғас, магазиндарға йыйылып киткән бурыстарын түләгәндән һуң, артып ҡалған аҡсаларына Баймаҡҡа барып, ҙур магазиндарҙан әҙерәк өҫ-баштарын бөтәйтеп ҡайтыу ниәттәре. Көн шундай матур. Яндарында алаһы әйберҙәренә аҡсалары ла булғас, кәйефтәре күтәренке. Күңелле генә итеп, тормош хәлдәрен һөйләшеп киләләр. Оло юлдан арыу уҡ арауыҡта, йәнәш ятҡан иҫке юлда ниндәйҙер бер нәмәнең ҡалҡып ятыуы күренде. Яҡынлай килә уның түңкәрелеп ятҡан көймәле мотоцикл икәне беленде.\n– Ҡара әле, Әхнәф, мотоцикл ҡолап ята түгелме? Уй , Алла, аҫтында әллә кешеһе лә бар инде. Боролоп төш әле, Әхнәф, йәһәтерәк! Ҡолап ятҡан мотоциклды ире лә күрҙе. Машинаның тиҙлеген кәметеп, йәнәш юлдағы хәлде байҡаны. Мотоцикл аҫтында ҡалған кәүҙәнең хәрәкәтһеҙ ятыуын күргәс:\n– Хәҙер янына барһаң, аҙаҡ тикшереүселәргә шаһит итеп ҡат-ҡат саҡыртасаҡтар. Был ни...үлгән. Ҡуй, бәләһенән баш-аяҡ, – тип йәһәтләп газға баҫты. Геүләп килгән машинаның үҙен күреүен, оло юлдан төшөп янына килеүен тыны менән тарпып алырҙай булып көтөп ятҡан Айрат, быныһының да туҡтамай үтеүен аңлап, йән ғазабы менән асырғанып ыңғырашты.\nӘ көн шундай матур. Яҙ килә ергә. Яҙ!\nСәғит кисә генә Өфөнән ҡайтып төштө. Кис һөйгәне Алһыу менән осрашҡас, иртәгеһен тәбиғәткә сығып йөрөп килергә һөйләшкәйнеләр. Әле бына икәүҙән-икәү яҙғы сафлыҡ менән хозурланып, умырзаялар йыйып ҡайтып киләләр. Йәш сауҡалыҡтар араһынан килеп сыҡҡан иҫке юл уларҙы иркен киңлеккә алып килеп сығарҙы. Алда түңкәрелеп ауған мотоцикл аҫтындағы кешене күргәс, Сәғит алға ташланды. Йүгереп килгән ыңғайҙа ниндәйҙер бер көс менән кәүҙә өҫтөндә ятҡан тимерҙе бар көсөнә күтәреп ситкә ташланы. Ә уның аҫтында ятҡан кешенең былтыр ғына үҙҙәренең ауылына ғаиләһе менән уҡытырға килгән яратҡан уҡытыусылары Айрат ағалары икәнен күргәс, йөрәге ярылырҙай булып:\n– Айрат ағааай! – тип ҡысҡырып ебәрҙе. Күп ҡан юғалтыуҙан төҫө аҡ ҡағыҙ кеүек булған Айрат инәрле-сығарлы булып ятҡан иҫен йыйып, әле генә зәп-зәңгәр күктә ҡайҙандыр хасил булған ҡара болоттарға һүнеп барған ҡараштарын йүнәлтте. Аҡһыл көсһөҙ ирендәрен саҡ ҡыбырлатып:\n– Көтәлер инде... –тип бышылданы.\nКөсһөҙ бышылдап ҡына әйтелгән был һуңғы өн тауҙар, күктәр буйлап иңләп, юл сатында торған, борсоулы ҡараштарын ҡуйыра барған болоттарға әленән-әле ташлап алған йәш ҡатындың керпек остарына беренсе ямғыр тамсылары булып ҡарпылды. Кес кенә бармаҡтары менән тәҙрә быялаһын төйгән бәләкәй ҡыҙ балаға тәҙрә быялаларына һалҡын ел булып бәрелеп үтте.\n21.03.2019 - Әҙәбиәт «Гел ҡояшлы ғына тормай көнөм, Баш өҫтөндә болот ҡуйыра»


Хәбәрҙәр: АҠШ Кубаға Гуантанамо базаһын кире ҡайтарырға уйламай.\nАҠШ Кубаға Гуантанамо базаһын кире ҡайтарырға уйламай.\nАҠШ Куба менән мөнәсәбәттәрҙе нормалләштереү яғында, әммә Гуантанамо хәрби базаһын бирергә уйламай. Был турала Аҡ йорт сәркәтибе Джош Эрнест хәбәр итте. “Вашингтон база территорияһын Куба юрисдикцияһына тапшырырға ниәтләйме?”- тип журналистарҙың һорауына “Юҡ” тигән яуап яңғыраны. Бынан тыш ул шуны ла билдәләп үтте: Вашингтон һәм Гавана араһында, кеше хоҡуҡтары проблемаһын да индереп, күп һанлы фекер айырымлыҡтары бар.\n“Мәғлүм булыуынса, АҠШ һәм Куба араһында фекер айырымлыҡтарының тотош спектры. Анығыраҡ әйтһәк, Америка хөкүмәте, беҙҙең ҡиммәттәр араһында һәм Куба хөкүмәте һәм улар иғлан иткән, әммә уға таянып эш итмәгән ҡиммәттәр араһында. Кастро режимының үҙ ҡараштарын асыҡтан-асыҡ белдергән сәйәси диссиденттарға, хатта ҡайһы бер репортерҙарға мөнәсәбәте лә беҙҙе борсой.”\nБынан алда Куба лидеры Рауль Кастро АҠШ-ты Гуантанамоны кире ҡайтарырға, утрауҙы иҡтисади блокадала тотоуҙы туҡтатырға саҡырғайны. Аҡ йорттоң матбуғат сәркәтибе президент Барак Обаманың Гуантанамо базаһында террористар өсөн махсус төрмәне элеккесә ябырға ниәтләүе һәм ошоға бәйле дискуссияны Конгреста дауам итергә уйлауы хаҡында белдерҙе. “Тик был базаны ликвидациялау хаҡында һөйләмәй,”-тип тамамлап ҡуйҙы Эрнест.


Ҡыш бауыры оҙон түгел » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Ауыл хужалығы » Ҡыш бауыры оҙон түгел\nАрбаңды — ҡыш, санаңды йәй әҙерлә.\nҠайһы берәүҙәр, ҡыш фермерҙар ял итә, тип уйлай, әммә тәрән яңылыша. Тап ошо миҙгел улар өсөн иң яуаплы осор булып ҡала. Атингән ауылы фермеры Вафа Суриндың мәшәҡәтле ваҡытына тап килеүебеҙгә ҡарамаҫтан, беҙҙең менән аралашырға ваҡытын бүлде.\nВәзәм ауылында тыуып үҫкән Вафа Тәлғәт улы — районда үҫемлекселек менән шөғөлләнгән уңған фермерҙарҙың береһе. Үткән йыл уңыш әллә ни һөйөндөрмәһә лә, булғанынан ҡәнәғәт ул.\n— Бөтәһе 900 гектар сәсеү майҙаны бар, ошонда уҡ пай ерҙәре лә керә. Арпа, бойҙай, һоло, көнбағыш сәстем, гектар ҡеүәте — ни бары алтышар центнер. Шулай ҙа яҙғы сәсеүгә етәрлек орлоҡ тупланды, пайсыларға таҙа иген тараттыҡ. Һуңғы йылдарҙа техник культуралар үҫтереүгә өҫтөнлөк бирелә, шунлыҡтан көнбағыш сәсеүҙе яйға һалдыҡ.\nҮткән йыл 50 тонна көнбағыш уңышы йыйып алынды, уның хаҡы – 14 мең һум, әммә беҙҙең тәбиғәт шарттарында был үҫемлектәрҙе сәсеү һәм үҫтереү еңелдән түгел. Үҙегеҙ белеп тораһығыҙ, ергә орлоҡ һалынғандан алып йыйып алғансы бер тамсы ла ямғыр яумауы ихтимал, шуға күрә улар өлгөрмәй ҡала, шунлыҡтан хаҡы түбәнәйә. Былтыр ҡоролоҡ сәбәпле, 300 гектар майҙан тулыһынса юҡҡа сыҡты. Республика тарафынан был маҡсатта субсидия ҡаралған, ләкин әлегә аҡса юҡ.\nТик үҙ көсө менән эш алып барған фермер 2016 йылда биш миллион һумға яңы комбайн һатып алған, әле уға ла иҫәпләшеү тамамланмаған. Бөгөн Сурин крәҫтиән (фермер) хужалығында 10-дан ашыу техника иҫәпләнә. Яҙғы сәсеүгә бар ҡоролмалары булған яңы сәсеү комплексы алыу теләге лә юҡ түгел. Ваҡытлыса эшкә унға яҡын кеше йәлеп ителә, уларҙың барыһы ла ауылдан. Шулай уҡ күрше ауылдарҙан да килеп эшләйҙәр. Мәҫәлән, Әбеш ауылы механизаторҙары Илһам Ибраһимов менән Фәнил Илембәтов йыл һайын Атингән фермеры хужалығында сәсеү һәм уңыш йыйыу барышында ҡатнаша. “Хеҙмәт хаҡын ваҡытында түләнә, ашлыҡ та бирелә. Ниңә эшләмәҫкә?” — ти улар.\nӘйткәндәй, игенселек менән шөғөлләнеүселәр өсөн төп уңыштың нигеҙе — орлоҡто һаҡлау мәсьәләһе. Был йәһәттән Вафа Тәлғәт улына хафаланырға кәрәкмәй, киләһе уңыш өсөн алдан хәстәрлек күрелгән. Кәрәкле күләмдә кондициялы орлоҡ тупланған, техника төҙөк.\nҠыш бауыры оҙон тиһәләр ҙә, был ауыл хужалығы аграрийҙарына ҡағылмай.